#ΜΕΤΑΚΙΝΗΣΗ ΕΚΤΟΣ ΝΟΜΟΥ\n12:15 - 09/07/2021\nΜετακίνηση εκτός νομού: Τα δύο μέτρα που θέλουν οι λοιμωξιολόγοι αλλά...\nΝέα μέτρα πάνε και έρχονται αυτές τις μέρες ανάμεσα σε λοιμωξιολόγους, κυβέρνηση και στη μέση είναι οι πολίτες. Νέα μέτρα για τη μετακίνηση εκτός νομού με πλοίο, με αυτοκίνητο, με λεωφορεία και με τρένα.\n06:54 - 09/07/2021\nΜέτρα: Τι ισχύει σήμερα για εστίαση, νυχτερινά κέντρα και μετακίνηση εκτός νομού\nΜεγάλο είναι το μπέρδεμα με τα μέτρα που ισχύουν ειδικά στην εστίαση και στα νυχτερινά κέντρα, αλλά και με τα νέα μέτρα, που κάποια στιγμή θα έρθουν. Οδηγός για τη μάσκα και τη μετακίνηση εκτός νομού με πλοίο και αυτοκίνητο.\n22:53 - 08/07/2021\nΟδηγός για μάσκες - μετακίνηση: Πού είναι υποχρεωτική, πότε κάνουμε PCR και πότε self test\nΜάσκες και μετακίνηση με πλοίο, αεροπλάνο και αυτοκίνητο. Αναλυτικός οδηγός για να κάνουμε το ταξίδι μας με ασφάλεια.\n18:48 - 08/07/2021\nΝέα μέτρα στα πλοία: Ανέτοιμα τα νησιά για rapid test, απλή σύσταση για self test\nΑλαλούμ επικρατεί με τα νέα μέτρα για ταξίδι στα νησιά. Ποιοι κάνουν PCR, rapid και self test για να ταξιδέψουν και οι περιπτώσεις που εξαιρούνται.\n17:55 - 08/07/2021\nΝέα μέτρα για μετακίνηση με πλοίο ανακοινώνει ο Χαρδαλιάς (LIVE ΕΙΚΟΝΑ)\nΔείτε τις ανακοινώσεις για νέα μέτρα που κάνει ο Νίκος Χαρδαλιάς και αφορούν την μετακίνηση εκτός νομού.\n06:31 - 08/07/2021\nΝέα μέτρα σήμερα σε δύο δόσεις για εστίαση, μάσκες και στο βάθος οι μετακινήσεις\nΈνα εκρηκτικό τοπίο διαμορφώνεται με τη μετάλλαξη Δέλτα στην Ελλάδα ενώ μπαίνουμε στην καρδιά του καλοκαιριού. Νέα μέτρα έρχονται σήμερα σε δύο δόσεις για εστίαση, μάσκες, μετακινήσεις. Τι ισχύει και οι σκέψεις για το επόμενο χρονικό διάστημα.\n19:40 - 07/07/2021\nΜετακίνηση από νομό σε νομό: Δεν εξετάζεται η εισήγηση για μέτρα τονίζει ο Α. Σκέρτσος\nΜέτρα για την μετακίνηση από νομό σε νομό δεν είναι στο «τραπέζι», λέει ο Α. Σκέρτσος.\n12:16 - 07/07/2021\nΧάθηκαν στη μετακίνηση εκτός νομού...\nΜάρτυρες στο ίδιο σκηνικό με τα νέα μέτρα γίνονται οι Έλληνες εν μέσω θέρους, μετά την αλματώδη αύξηση των κρουσμάτων και τη μετακίνηση εκτός νομού με ΙΧ, λεωφορεία και τρένα. Για την κυβέρνηση φταίνε οι νέοι, τα πάρτι, η διασκέδαση και οι επιχειρηματίες. Έλεγχοι βέβαια δεν υπάρχουν...\n11:21 - 07/07/2021\n«Φρένο» σε νέα μέτρα για τη μετακίνηση από νομό σε νομό\nΤέλος στη συζήτηση για επιβολή νέων μέτρων στη μετακίνηση από νομό σε νομό έβαλε με δηλώσεις του στον ραδιοφωνικό σταθμό του ΣΚΑΙ ο Άκης Σκέρτσος.\n06:43 - 07/07/2021\nΝέα μέτρα: Μετακίνηση εκτός νομού στο τραπέζι - Κλειδώνουν οι μάσκες παντού\nΜάσκες παντού, μετακίνηση εκτός νομού με μπλόκα και τεστ για ανεμβολίαστους είναι τα νέα μέτρα που βρίσκονται στο τραπέζι όσο η μετάλλαξη Δέλτα σαρώνει την Ελλάδα.\n06:59 - 06/07/2021\nΝέα μέτρα με «άρωμα» από τα παλιά για μάσκες και μετακίνηση εκτός νομού\nΝέα μέτρα έρχονται κυνηγώντας τη μετάλλαξη Δέλτα στην Ελλάδα. Υποχρεωτικές μάσκες σε εξωτερικούς χώρους, μπλόκο στη μετακίνηση εκτός νομού για ανεμβολίαστους, λουκέτα και πρόστιμα σε επιχειρήσεις εστίασης και διασκέδασης.\n08:42 - 05/07/2021\nΤα νέα μέτρα για το ταξίδι με πλοίο από σήμερα 5/7\nΣυναγερμός για τη μετάλλαξη Δέλτα και αυστηροί έλεγχοι για την εφαρμογή των νέων μέτρων που ισχύουν στη μετακίνηση εκτός νομού από σήμερα 5 Ιουλίου. Πώς ταξιδεύουμε με πλοίο στα νησιά. Τι αλλάζει και μέχρι πότε.\n07:19 - 05/07/2021\nΜετακίνηση εκτός νομού και μάσκες: Τα νέα μέτρα στο προσκήνιο\nΔύο μέτρα που θυμίζουν lockdown, η μετακίνηση εκτός νομού και οι μάσκες είναι πάλι στο προσκήνιο. Εκτίναξη 260% στα νέα κρούσματα.\n10:24 - 04/07/2021\nΜετακίνηση εκτός νομού: «Μπλόκο» στους ανεμβολίαστους εξετάζει η κυβέρνηση\nΝέοι μπελάδες έρχονται για τους ανεμβολίαστους, καθώς ενδεχόμενο «φρένο» στη μετακίνηση εκτός νομού φαίνεται πως θα βάλει η κυβέρνηση.\n07:06 - 03/07/2021\nΤα νέα μέτρα που αλλάζουν τη μετακίνηση στα νησιά από τη Δευτέρα 5 Ιουλίου\nΝέα μέτρα για τις μετακινήσεις εκτός νομού, μόνο για το ταξίδι με πλοίο ισχύουν από τη Δευτέρα 5 Ιουλίου.\n21:03 - 02/07/2021\nΜετακίνηση εκτός νομού: Αλλάζει από 5/7 η επιβίβαση στα πλοία - Τα νέα έγγραφα και οι οδηγίες\nΝέο καθεστώς για μετακίνηση εκτός νομού με πλοία από 5/7.


Ethereum: Τι να περιμένουμε όταν η αναβάθμιση Berlin ενσωματωθεί στο δίκτυο; – Crypto Hellenic Bloc\nPosted on 15 Απριλίου 2021 12 Μαΐου 2021 by Borealis\nΤη στιγμή της συγγραφής αυτού του άρθρου, το Ethereum πετύχαινε το τελευταίο του ATH, στα 2.487 δολάρια, πριν από λίγες ώρες. Τι ώθησε όμως την εν λόγω αύξηση της τιμής;\nΣύμφωνα με πολλούς λοιπόν, το συμβάν είναι προϊόν της αισιοδοξίας σχετικά με την επερχόμενη αναβάθμιση /hard fork “Berlin” του Ethereum, προγραμματισμένη να συμβεί στο μπλοκ 12.244.000.\nΕνώ η εισαγωγη της Coinbase στο χρηματιστήριο είναι ένας άλλος παράγοντας που μπορεί να συνέβαλε στην ανοδική δράση της τιμής του ETH, το hard fork Berlin ήταν ένα από τα πιο αναμενόμενα γεγονότα για το δίκτυο του Ethereum.\nΤο Berlin ανακοινώθηκε για πρώτη φορά από το Ίδρυμα Ethereum στις 8 Μαρτίου, με το Ropsten να γίνεται το πρώτο testnet που αναβαθμίστηκε στις 10 Μαρτίου, ακολουθούμενο από τα Goerli και Rinkeby.\nΑυτή η αναβάθμιση, θα περιλαμβάνει τέσσερις σημαντικές αλλαγές στο δίκτυο. Το EIP-1565: ModExp Gas Cost, που θα είναι υπεύθυνο για τη μείωση της επίπονα υψηλής τιμής των τελων στο δίκτυο.\nΕκτός από αυτό, άλλα EIP που έχουν εγκριθεί για το hard fork, περιλαμβάνουν τα:\nEIP-2718: Φάκελοι συναλλαγών τύπων\nEIP-2930: Προαιρετικές λίστες πρόσβασης.\nEIP-2929: Αυξήσεις κόστους αερίου για κωδικούς πρόσβασης κατάστασης,\nΣύμφωνα με το Ethernodes, το 74,9% των πελατών λογισμικού του Etehreum, είχαν επιτύχει κατάσταση ετοιμοτητας για το Berlin, την ώρα δημοσίευσης αυτού του άρθρου.\nΌπως επισημάνθηκε, η αισιοδοξία γύρω από την εν λόγω αναβάθμιση είναι υψηλή, με τον Ian Balina, Ιδρυτή και Διευθύνοντα Σύμβουλο της Token Metrics, να χαρακτηρίζει την αναβάθμιση Berlin «ενδιαφέρουσα».\nΕπιπλέον, σύμφωνα με τον Balina, το Berlin είναι ένα σκαλοπάτι προς την αναβάθμιση του London που αναμένεται τον Ιούλιο, το οποίο πιθανολογειται ότι ίσως κάνει το Ether αποπληθωριστικό και πιο σπάνιο από το Bitcoin. Αυτό είναι ιδιαίτερως δυνατό, δεδομένου ότι το Ether θα έχει τη δυνατότητα να «καίγεται» μετά από τις συναλλαγές.\nΣτην πραγματικότητα, το London hard fork θα περιλαμβάνει επίσης την εφαρμογή του αμφιλεγόμενου EIP-1559. Θα στοχεύει δηλαδή στην πλήρη αναμόρφωση της δομής των τελών του δικτύου.\nΤα δύο hard fork, Berlin και London, πρόκειται να προκαλέσουν σημαντικές αλλαγές στη λειτουργία του Ethereum ως δικτύου, με πολλούς στην κοινότητα να ανυπομονούν για τα αποτελέσματά τους.\nΑν και η τιμή είναι μία μέτρηση, αξίζει επίσης να σημειωθεί ότι το Ethereum στα κρύπτο ανταλλακτήρια, συνεχίζει να μειώνεται επίσης.\nΜε τις συναλλαγές των φαλαινών και τις ενεργές διευθύνσεις να αυξάνουν στο Ethereum καθημερινά, δεν είναι περίεργο το γεγονός ότι, σύμφωνα με τη Santiment, «το ανοδικό πνεύμα για το Ethereum παραμένει απεριόριστο«\nΠηγή: Namrata Shukla – 15/04/2021 – https://ambcrypto.com/ethereum-what-to-expect-when-berlin-update-hits-network/\nPosted in Altcoins,NewsTagged Ethereum\nΠροηγούμενες δημοσιεύσειςΠόσοι άνθρωποι θα έχουν έκθεση στο Bitcoin μέχρι το 2025;\nΕπόμενες δημοσιεύσειςΈκρηξη στα NFT τα επόμενα 2 χρόνια, θα δημιουργήσει νέες θέσεις εργασίας


Netflix: Πρωταγωνίστρια του Emily in Paris θα παίξει σε μία από τις μεγαλύτερες επιτυχίες της πλατφόρμας | Nitro.gr\nΑν κάποιος μας ρωτούσε, ποιος χαρακτήρας μας αρέσει περισσότερο στο Emily in Paris, θα δίναμε αμέσως την απάντηση. Κι αυτή θα ήταν η Sylvie, η οποία εκτός από γοητευτική, έχει απαράμμιλο στυλ και προβάλλει τη σύγχρονη γυναίκα στον τομέα της καριέρας. Όπως και να ΄χει, η Philippine Leroy Beaulieu είναι εξαιρετική γι’αυτό και θα τη δούμε σε μια άλλη επιτυχημένη σειρά του Netflix.\nΈχοντας κερδίσει κριτικές θαυμασμού για τον ρόλο της ως Sylvie Grateau – η οποία συχνά διαφωνεί με τη νεότερη Αμερικανίδα στέλεχος μάρκετινγκ Emily Cooper, την οποία υποδύεται η Lily Collins – η Leroy-Beaulieu πρόκειται να τραβήξει την προσοχή ενός εντελώς νέου κοινού. Ο λόγος για το The Crown που επιστρέφει σύντομα στην streaming πλατφόρμα για την 5η σεζόν. Η ιστορία θα επικεντρωθεί στη δεκαετία των ‘90s, που τα γεγονότα στο Παλάτι έχουν πολύ ζουμί.\nΓια την ακρίβεια έχει το πολύκροτο διαζύγιο του Καρόλου με την Νταϊάνα, το δημόσιο ειδύλλιο της δεύτερης και πολλά ακόμη που έκαναν τη θέση της βασίλισσας Ελισάβετ να κλυδωνιστεί.\nΌσο για τον ρόλο της Philippine Leroy Beaulieu στο The Crown, θα αφορά την Monique Ritz, την χήρα του Charles Ritz, του ιδιοκτήτη του περιβόητου ξενοδοχείου Ritz στο Παρίσι, όπου η πριγκίπισα Diana πέρασε την τελευταία της νύχτα μαζί με τον αγαπημένο της Dodi Fayed. Συγκεκριμένα, το 1979 ο πατέρας του Dodi, Mohamed Al Fayed, αγόρασε το συγκεκριμένο ξενοδοχείο από τους Ritz, και κάπως έτσι συνδέθηκαν οι δυο οικογένειες.\n«Ήταν ένας πολύ μικρός ρόλος αλλά ήταν πολύ φαν, και ήμουν πολύ πολύ χαρούμενη που συμμετείχα. Κάθε επεισόδιο είναι σαν μια ταινία από μόνο του. Είναι εξαιρετικά γραμμένο», είπε η ηθοποιός στο Mail on Sunday.\nEMILY IN PARIS NETFLIX THE CROWN


Κεντρική Τράπεζα Ελβετίας: Απότομη αύξηση του επιτοκίου κατά 50 μ.β. – Ράλι φράγκου έναντι ευρώ – Money Press\nHome»Ειδήσεις»Πλανήτης»Κεντρική Τράπεζα Ελβετίας: Απότομη αύξηση του επιτοκίου κατά 50 μ.β. - Ράλι φράγκου έναντι ευρώ\nΚεντρική Τράπεζα Ελβετίας: Απότομη αύξηση του επιτοκίου κατά 50 μ.β. - Ράλι φράγκου έναντι ευρώ\nΣε απροσδόκητη αύξηση των επιτοκίων προχώρησε η Κεντρική Τράπεζα της Ελβετίας (SNB) για πρώτη φορά από το 2007, εναρμονιζόμενη με άλλες κεντρικές τράπεζες στην προσπάθεια αντιμετώπισης του πληθωρισμού που απειλεί να ξεφύγει από τον έλεγχο.\nΗ SNB αύξησε το επιτόκιο της κατά 50 μονάδες βάσης στο -0,25%, μια απότομη κίνηση που ώθησε το φράγκο να εκτιναχθεί έως και 2% έναντι του ευρώ.\nΠαράλληλα με τους είσοδο τους στον «χορό» της νομισματικής σύσφιξης, οι Ελβετοί κεντρικοί τραπεζίτες με επικεφαλής τον Πρόεδρο Τόμας Τζόρνταν αύξησαν επίσης τις προβλέψεις τους για τον πληθωρισμό τονίζοντας ότι μπορεί να χρειαστούν περισσότερα μέτρα.\nΗ ανατίμηση του φράγκου μετά την ανακοίνωση το θέτει σε πορεία για το μεγαλύτερο ράλι του από τον Ιανουάριο του 2015.\nΗ SNB μάχεται εδώ και καιρό ενάντια στην ισχύ του φράγκου ως νομίσματος-καταφυγίου, αλλά οι τελευταίες ενέργειες σηματοδοτούν μια σημαντική στροφή στην πολιτική της. Ενώ ο Τόμας Τζόρνταν είπε ότι η προοπτική της συναλλαγματικής ισοτιμίας είναι αβέβαιη και η SNB θα παραμείνει «ενεργή» στην αγορά συναλλάγματος, η κεντρική τράπεζα δεν επανέλαβε τη μακροχρόνια περιγραφή του φράγκου ως «υψηλής αξίας».\nΠαρείχε επίσης μια αμφίδρομη επιλογή για παρεμβάσεις. Όχι μόνο είναι έτοιμη να παρέμβει ενάντια στην υπερβολική ανατίμηση, αλλά απείλησε επίσης να πουλήσει το φράγκο εάν αποδυναμωθεί.\n«Θα παρακολουθούμε στενά τις εξελίξεις και είμαστε έτοιμοι να λάβουμε τα απαραίτητα μέτρα σε κάθε περίπτωση», είπε ο Τζόρνταν σε ομιλία του μετά την απόφαση.\nΗ αιφνιδιαστική αύξηση των επιτοκίων ήρθε παράλληλα με μια αλλαγή στις προοπτικές για τον πληθωρισμό, τον οποίο η SNB βλέπει τώρα στο 2,8% φέτος, 1,9% το 2023 και 1,6% το 2024. Ποσοστά που είναι σημαντικά υψηλότερα από τον Μάρτιο, όταν προέβλεπαν 2,1% φέτος και 0,9% το 2023 και το 2024.\nΚεντρική Τράπεζα Ελβετίας\nPrevious ArticleΕΛΣΤΑΤ: Αυξημένη η κίνηση στα ελληνικά λιμάνια στο δ’ τρίμηνο του 2021\nNext Article Gazprom: Μείωσε την παροχή αερίου στη Γερμανία κατά περίπου 60% μέσα σε δύο ημέρες


GNTM 4 Spoiler: Με άρωμα ΠΑΟΚ το bootcamp! Η βολεϊμπολίστρια Αγάπη Μπρουκ τους τρέλανε! (Vid)\n13 Σεπτεμβρίου 2021 - 22:23\nGNTM Spoiler: Ο μεγαλύτερος διαγωνισμός μόδας, επέστρεψε στην οθόνη του Star για 4η χρονιά. Αγόρια και κορίτσια θα παλέψουν για τον τίτλο ίσοις όροις, και είναι αποφασισμένα να ξεπεράσουν τα όριά και τις φοβίες τους για να κάνουν πραγματικότητα το όνειρό τους – να γίνουν το επόμενο Greece’sNextTopModel!\nΠρεμιέρα με Γιώργο Καράβα και επιστροφή παλιών παικτών!\nΟ 4ος κύκλος του μεγαλύτερου διαγωνισμού μόδας επέστρεψε για να… ταράξει τα νερά του ελληνικού modelling και να καθηλώσει και πάλι το τηλεοπτικό κοινό!\nΜε αέρα μοντέλου διεθνών προδιαγραφών η Ισμήνη Παπαβλασοπούλου! Η ξανθιά καλλονή, η οποία φέτος είναι η 4η κριτής εντυπωσίασε!\nΟι κριτές πριν ξεκινήσει η 2η ημέρα είχαν λίγο χρόνο για κουβεντούλα.\nΟι συζητήσεις των κριτών στα backstage του διαγωνισμού\nΜε άρωμα ΠΑΟΚ η σημερινή ημέρα\nΗ οντισιόν της 18χρονης βολεϊμπολίστριας του ΠΑΟΚ, Αγάπης Μπρουκς\nΕίναι κόρη του παλαίμαχου βολεϊμπολίστα και προπονητή, Φρέντι Μπρουκς.\nΗ νεαρή αθλήτρια (1,80 ύψος) είχε περάσει από την ομάδα του Άρη, ενώ τα τελευταία χρόνια παίζει αρκετά και μπιτς βόλει.\nΗ Μπρουκς στο Final-4 του πανελληνίου πρωταθλήματος παγκορασίδων το 2018, είχε πάρει την διάκριση της κορυφαίας αθλήτριας.\nΕίναι διεθνής με την εθνική ομάδα κορασίδων Ελλάδας.\nTAGS: ριάλιτιGNTMΓιώργος ΚαράβαςΒίκυ ΚαγιάμοντελινγκκαστινγκΙσμήνη ΠαπαβλασοπούλουκριτήςΓκοντιέπεριοδικό BeauteοντισιόνID Catwalk\nSuper League: Αποτελέσματα, βαθμολογία, επόμενη αγωνιστική!


Ο Κιμ Γιονγκ Ουν απειλεί και τη Βρετανία - PRESS-GR Η δύναμη στην ενημέρωση Ο Κιμ Γιονγκ Ουν απειλεί και τη Βρετανία - PRESS-GR Η δύναμη στην ενημέρωση\nHome > Hotnews > Ο Κιμ Γιονγκ Ουν απειλεί και τη Βρετανία\n8/25/2017 05:29:00 μ.μ.\nΟ ηγέτης της Βόρειας Κορέας, Κιμ Γιονγκ Ουν προειδοποίησε τη Μεγάλη Βρετανία ότι θα έχει "αξιοθρήνητο τέλος" εάν εμπλακεί στα κοινά στρατιωτικά γυμνάσια ΗΠΑ και Νότιας Κορέας.\n"Προειδοποιούμε πολύ σοβαρά όχι μόνο τις ΗΠΑ και την ομάδα μαριονετών της, αλλά και τους δορυφόρους της, συμπεριλαμβανομένου του Ηνωμένου Βασιλείου και της Αυστραλίας, που επωφελούνται από τις πολεμικές ασκήσεις κατά του Βορρά ότι θα αντιμετωπίσουν ένα αξιοθρήνητο τέλος αν εμπλακούν σε αυτές", αναφέρει σε ανακοίνωσή του το κρατικό πρακτορείο KCNA.\nΤο KCNA σημειώνει ότι αυτή τη φορά στις ασκήσεις ΗΠΑ-Νότιας Κορέας μετέχουν περισσότεροι στρατιώτες "ακόμα και μισθοφόροι από επτά υποτελείς χώρες, συμπεριλαμβανομένων της Αυστραλίας και της Βρετανίας".\nΠηγή: telegraph.co.uk, mirror.co.uk\nΑναρτηθηκε απο Press- gr στις 8/25/2017 05:29:00 μ.μ.\nΑνώνυμος είπε... 25 Αυγ 2017, 10:42:00 μ.μ.\nΡέ Κίμ! Καλά τα λές με τα Αποικιοκορατικά ΑγγλοΒρετανικά μαύρα Σκυλιά!\nΡίξε και μια μπιχτή για Την Κύπρο!!!\nΔιότι οι "Ελληνες" Πολιτικοί Είναι Ραγιάδες - Πασαλημένα ... Scheiße\nΑνώνυμος είπε... 26 Αυγ 2017, 3:15:00 π.μ.\nΤι διάολο; Κάνουμε τώρα κι εισαγωγή βλαμμένων από τις ΗΠΑ;\nΑφού εδώ έχουμε ντόπιο πράμα: Άδωνη, Κούλη κι ένα σωρό άλλους καραγκιόζηδες.\n«Η μεγαλύτερη απειλή, για τις ΗΠΑ και ολόκληρο τον κόσμο, είναι ο σοσιαλισμός», είπε ο Αμερικανός γερουσιαστής Ραντ Πολ, κατά την ομιλία του χθες το απόγευμα στην Παλιά Βουλή.\nΑπειλή για ποιόν; Για τους πλούσιους κηφήνες; Ε ας απειληθούν κι αυτοί από κάτι. Οι υπόλοιποι απειλούμαστε από ένα σωρό κινδύνους. Την αδικία, τη φτώχεια, το φασισμό…\nΣοσιαλισμός γι αυτόν είναι «ότι μπορείς να λάβεις κάτι χωρίς να πληρώσεις τίποτα».\nΔηλαδή οι έλληνες καναλάρχες που πήραν τις δημόσιες συχνότητες ενώ δεν έδωσαν φράγκο, είναι σοσιαλιστές;\nΌπως «σοσιαλιστές» θα είναι κι οι Αμερικάνοι που πήραν τον πλούτο των χωρών με απειλές και επεμβάσεις. Α όχι, αυτοί είναι ληστές. Όλοι οι πλούσιοι όμως παίρνουν χωρίς να δίνουν ποτέ τίποτα, ούτε του αγγέλου τους νερό. Είναι κι αυτοί «σοσιαλιστές»; Τι πίνεις, ρε φίλε, κι εμάς δεν δίνεις;\nΜας κατηγόρησε κιόλας: «Έμαθα ότι εδώ το κράτος παρέχει δωρεάν φοίτηση στα πανεπιστήμια. Δεν είναι δωρεάν! Τίποτα δεν είναι δωρεάν! Κάποιος το πληρώνει, είτε μέσω του δανεισμού είτε μέσω υψηλών φόρων». Καλά μην κάνεις έτσι, δεν πληρώνεις εσύ, εσύ λαμβάνεις.\nΦυσικά η Καθημερινή (προπαγάνδα) γι αυτό έγραψε. Θέλουν να κάνουν νέες περικοπές κι αμολάνε λαγούς.\nΒέβαια θα μπορούσαμε να πούμε στον γερουσιαστή ότι το χρέος της χώρας δεν είναι αποτέλεσμα της δωρεάν παιδείας, αλλά της δωρεάν μίζας των πολιτικών, των πλουσίων που δανείζονταν, αλλά έστελναν το λογαριασμό σε μας, της καπιταλιστικής πολιτικής γενικότερα. Τσάμπα κόπος όμως. Ένα απλό «fuck you» αρκεί. Μέχρι εκεί χαμπαριάζει. Το καλύτερο; Θα μπορούσε να ήταν και Πρόεδρος! Ήταν υποψήφιος. Που στο κόρακα τους βρίσκουν; Στα σκουπίδια ψάχνουν;\n«Οι άνθρωποι που έχουν την εξουσία να σας δώσουν τα πάντα μπορούν επίσης να σας πάρουν τα πάντα». Προς το παρόν οι πλούσιοι μας έχουν βουτήξει τα πάντα. Μέχρι νεφρά και συκωταριές. Μισθοί, συντάξεις, σπίτια, σώβρακα… έπεσαν υπέρ πίστεως (Τραπεζικής).\n«Ανέδειξε ως θετικό παράδειγμα την Εσθονία και τον σταθερό φορολογικό συντελεστή που έχει επιβάλει σε όλα τα εισοδήματα». Τυχαίο τέτοιο σουξέ οι Εσθνονοί; Για τη Γερμανία ένα καλό λόγο; Τίποτα; Γιατί; Πολέμησε τους Κομμουνιστές παλιότερα. Μην καρφωθεί, δεν κάνει...\n«Στήριξε την απόφαση Τραμπ για αποχώρηση από τη Συμφωνία του Παρισιού για την κλιματική αλλαγή («δεν έμοιαζε πολύ δίκαιη για τις ΗΠΑ», είπε)». Καθόλου, μα καθόλου! Γιατί δίκιο είναι ο νόμος… της ζούγκλας, όπου το μεγαλύτερο θηρίο μπορεί να πηδήξει και να δέρνει όλο τον πλανήτη. Κι αν αφήσει αποκαΐδια… στα φρύδια του.\nΟ γερουσιαστής από το Κεντάκι θύμισε τις δηλώσεις του απόστρατου ναυάρχου Μάικλ Μάλεν, πρώην αρχηγού ΓΕΕΘΑ, ο οποίος είχε αναδείξει το χρέος ως κορυφαίο ζήτημα εθνικής ασφαλείας για τις ΗΠΑ! Άρα, όσο ο ISIS σφάζει, βασανίζει, λεηλατεί, αλλά ΔΕΝ δανείζεται, είναι οκ.\n«Δεν ήλθα να σας κάνω κήρυγμα για το χρέος σας», είπε στο ακροατήριο, «αλλά να σας πω ότι έχουμε παρόμοια προβλήματα». Παρόμοια πολιτική, παρόμοια αδίστακτα καθάρματα που την εφαρμόζουν, γιατί να διαφέρουμε;\nΣε ερώτηση για την ανισότητα, είπε δεν μπορεί να βασίζεται «στην προσπάθεια να τραβήξουμε προς τα κάτω αυτούς που είναι στην κορυφή, αλλά στο να μπορούν όλοι να στοχεύουν σε αυτήν».\nΜε ένα παράδειγμα: Κάποιος πεθαίνει της πείνας κι αντί να του δώσεις ένα πιάτο φαΐ του λες: «Κοίτα τι περιδρομιάζω εγώ»!\nΕ, φταίει αυτός μετά να σε δαγκώσει;\nItem Reviewed: Ο Κιμ Γιονγκ Ουν απειλεί και τη Βρετανία Rating: 5 Reviewed By: Press- gr


«Μάχες» σε «Πλατεία» και Ηράκλειο, «μονόδρομος» σε Φάληρο - Onsports.gr\nOnsports Team\t28 Ιανουαρίου 2012, 08:35\nSUPER LEAGUE / Εργοτέλης\t/ Κέρκυρα\t/ ΟΦΗ\t/ Πανιώνιος\n«Μάχες» σε «Πλατεία» και Ηράκλειο, «μονόδρομος» σε Φάληρο\nΝα παραμείνει σε τροχιά τίτλου θέλει ο Ολυμπιακός που υποδέχεται το Σάββατο (27/1) τον Εργοτέλη στο «Γ. Καραϊσκάκης», έχοντας ως μοναδικό στόχο τη νίκη.\nΣτα άλλα παιχνίδια που θα γίνουν το Σάββατο για την 19η αγωνιστική, ο ΟΦΗ φιλοξενεί την Ξάνθη, ενώ ο Πανιώνιος κοντράρεται στη Νέα Σμύρνη με την Κέρκυρα.\nΟΦΗ-Ξάνθη (17:15, Nova 2)\nΝα κάνει τη… ζημιά στον Ολυμπιακό θα επιχειρήσει ο Εργοτέλης, αν και έχει δύσκολο έργο. Ο Νίκος Καραγεωργίου θα παρατάξει την ομάδα με αμυντικούς προσανατολισμούς, κυνηγώντας κάποιο γκολ στην αντεπίθεση. Πάντως, θα έχει στη διάθεσή του τον Δάρλα, ο οποίος δεν αποκλείεται να πάρει θέση στην ενδεκάδα. Βέβαια, εκτός αποστολής έμειναν οι Κουτσιανικούλης, Μπέτο και Φραγκουλάκης.\nΛέικερς-Χιτ: Το Onsports κάνει «ζέσταμα» για τα NBA Finals με τα best of των φιναλίστ! (video)\n30 λεπτά πριν Λέικερς-Χιτ: Το Onsports κάνει «ζέσταμα» για τα NBA Finals με τα best of των φιναλίστ! (video)\n31 λεπτά πριν ΑΕ Μεσολογγίου: Επιστροφή Γαβράλου\n56 λεπτά πριν Πρόγραμμα ΓΕΦΥΡΑ: Προθεσμία για τις αιτήσεις - Μέχρι πότε μπορείτε να τις υποβάλετε\n57 λεπτά πριν Στον ΣΚΑΪ το Παναθηναϊκός – Άρης για τυπικούς λόγους


Ιστορία της Ιατρικής: Το πρόβλημα της συστηματοποίησης \nΤο πρόβλημα της συστηματοποίησης είναι το πρώτο πρόβλημα των επιστημόνων του 18ου αιώνα. Λέγοντας όμως κάτι τέτοιο δεν εννοούμε φυσικά ότι κάποια βραδιά οι επιστήμονες κοιμήθηκαν στο 17ο αιώνα για να ξυπνήσουν το άλλο πρωί στο 18ο, αντιμετωπίζοντας ξαφνικά τα προβλήματα που τον χαρακτηρίζουν. Είναι αυθαιρεσία το να διαιρούμε την ιστορία, βάζοντας ανάμεσα στους αιώνες ή στη διαδρομή των ιστορικών γεγονότων, ακόμα και στη ζωή ενός ανθρώπου, διαχωριστικές γραμμές και άκαμπτα όρια. Τέτοιες διακρίσεις είναι τελείως τεχνητές και η αξία τους έγκειται μόνο στο χρονικό εντοπισμό των γεγονότων με τρόπο που να συλλαμβάνονται εύκολα.\nΤο πρόβλημα της συστηματοποίησης του τεράστιου όγκου των γνώσεων και των πληροφοριών που συγκεντρώθηκαν το 16ο και 17ο αιώνα, χάρη στις γεωγραφικές ανακαλύψεις και το πάθος για έρευνα των ανθρώπων των εποχών εκείνων, δεν αντιμετωπίζεται για πρώτη φορά. Μας το παρουσίασαν ήδη άνθρωποι, όπως ο Τσεζαλπίνο, ο Τσέζι, ο Ρέι, ο Ουιλλόμπι, που σημαίνει ότι και το πρόβλημα της συστηματοποίησης είναι στοιχείο της κληρονομιάς του 17ου αιώνα: ο προηγούμενος αιώνας κληρονομεί στον επόμενο, όχι μόνο το υλικό που δημιουργεί το πρόβλημα, αλλά και το ίδιο το πρόβλημα. Είναι κάτι που δεν περιορίζεται στην πλευρά της συστηματοποίησης, αλλά απλώνεται σε πολλές απόψεις των φυσικών και ειδικότερα των ιατρικών και παραϊατρικών επιστημών.\nΤΟ ΠΝΕΥΜΑ ΤΟΥ ΝΕΟΥ ΑΙΩΝΑ\nΜια παρατήρηση των πιο πολλών και πιο σοβαρών μελετητών της ιστορίας των επιστημών, ειδικότερα της ιστορίας της ιατρικής, σχετικά με το 18ο αιώνα, προκαλεί έκπληξη: ορισμένες κατευθύνσεις της έρευνας, που στον προηγούμενο αιώνα είχαν ιδιαίτερα καλλιεργηθεί, διακόπτονται με το νέο. Οι ίδιοι όμως ερευνητές που κάνουν την παρατήρηση, δίνουν και την ερμηνεία του αντιφατικού αυτού φαινομένου. Η πεποίθηση ότι (παρά τις προσπάθειες των οπαδών του Γαληνού και των επιζώντων σχολαστικών) τα φιλοσοφικά συστήματα, που για αιώνες κυβερνούσαν την ανθρώπινη σκέψη, είχαν χρεοκοπήσει, έκανε τους ανθρώπους να αντιμετωπίζουν με σκεπτικισμό ορισμένες από τις απόπειρες αντικατάστασης του παλαιού πνευματικού οικοδομήματος. Από εδώ ξεκινά η αμφιβολία για την αξία της συσσώρευσης γνώσεων, γύρω από ορισμένα φαινόμενα και πολλών λεπτομερειών, ενώ τη θέση της καταλαμβάνει η πεποίθηση ότι το έργο της συστηματοποίησης είναι το πιο επείγον θέμα. Τι ωφελεί να συνεχιστεί η αναλυτική - περιγραφική εργασία, όταν ένα πλήθος από κατακτήσεις της έρευνας παραμένουν για δεκαετίες αιωρούμενες, γιατί δεν υπάρχει μια θέση για την ένταξή τους, τη στιγμή που λείπει το κατάλληλο θεωρητικό οικοδόμημα; Χρειάζονταν γενικές θεωρήσεις των πραγμάτων, που όσο έλειπαν, ο προβληματισμός είχε μετατεθεί στον έλεγχο των αρχαίων αντιλήψεων με βάση τα νέα δεδομένα και στη διαμόρφωση άλλων, όταν οι αρχαίες δεν άντεχαν στον έλεγχο.\nΚάτι που δε σημειώνουν οι ερευνητές της ιστορίας των επιστημών και προς το οποίο θα έπρεπε να στραφεί η προσοχή μας είναι το ακόλουθο: ο 18ος αιώνας δεν αντιμετωπίζει μόνο το πρόβλημα της εγκυρότητας των αντιλήψεων των αρχαίων και της αναζήτησης νέων, όταν αυτές αποδεικνύονταν ανεπαρκείς. Θέτει υπό κρίση και τις αντιλήψεις του 17ου αιώνα, για τις οποίες συχνά εκδήλωναν αμφιβολίες οι επιστήμονες του 18ου. Η στάση τους αυτή κατέληξε στον κλονισμό των θεμελίων της σκέψης του 17ου αιώνα και την καταγγελία των πλανών και των σφαλμάτων του, στο όνομα μιας πιο έγκυρης επιστημονικής τοποθέτησης.\nΤΖΙΟΒΑΝΙ ΜΠΑΤΙΣΤΑ ΒΙΚΟ\nΜια από τις πιο σπουδαίες μαρτυρίες για τη σοβαρότητα των προβλημάτων που είχε θέσει στην ανθρώπινη σκέψη ο 17ος αιώνας, αποτελεί μια προσωπικότητα που δεν την πρόσεξαν αρκετά οι ιστορικοί των επιστημών. Πρόκειται για τον Τζιοβάνι Μπατίστα Βίκο (1668-1744), άνθρωπο του δεύτερου μισού του 17ου αιώνα, μιας εποχής στην οποία οι άνθρωποι, μη μπορώντας να προσαρμοστούν προς τις νέες αντιλήψεις, στρέφονταν στο παρελθόν και αντί για ανακαλύψεις και εφευρέσεις έκαναν αρχαιολογία. Μπροστά στον ορθολογισμό του Καρτέσιου, ο Βίκο, όπως ομολογεί ο ίδιος, ένιωσε να χάνει τον προσανατολισμό του, διαπιστώνοντας το χάσμα που υπήρχε ανάμεσα στην ιστορική μόρφωση και στις προοπτικές της νέας επιστήμης της φύσης.\nΤο βασικό ερώτημα που προέκυπτε από την επίγνωση του χάσματος αυτού ήταν μέχρι πού μπορεί να επεκταθεί η ανθρώπινη γνώση και ποια μπορεί να είναι η εγκυρότητά της. Το πρόβλημα βρήκε μια εξαιρετικά ενδιαφέρουσα απάντηση στο πρόσωπο του Βίκο. Κι αυτό όχι μόνο για τον καινοτόμο χαρακτήρα της, που την κάνει να προηγείται κατά ένα ολόκληρο αιώνα των συνεχιστών του Καντ (1724-1804), δηλαδή του Φίχτε (1762-1814), του Σέλινγκ (1775-1854) και του κυριότερου εκπρόσωπου του ιδεαλισμού, του Χέγκελ (1770-1831), στη διατύπωση των αρχών της ιστοριοκρατικής αντίληψης της πραγματικότητας. Η απάντηση του Βίκο αποκαλύπτει για μας τα όρια της επιστήμης του 17ου αιώνα, την έκταση στην οποία ήταν αυτά αισθητά στη γενιά που διαδέχτηκε το Γαλιλαίο, καθώς και τη συμβολή της σκέψης του Γαλιλαίου στην κατάκτηση της γνώσης.\nΟ Βίκο στον υπέρμετρο ορθολογισμό αντιπαρατάσσει τις αμφιβολίες του σχετικά με το κύρος των γνώσεων που κατακτώνται μόνο με τη λογική. Μια τέτοια επιστήμη δε θα μπορούσε ποτέ να συλλάβει τη βαθύτερη ουσία του αντικειμένου της γνώσης, μια και δημιουργός του δεν είναι ο άνθρωπος. Μόνον ο ωρολογοποιός μπορεί να καυχηθεί ότι γνωρίζει το ρολόι γιατί το κατασκεύασε ο ίδιος, ρυθμίζοντας και την τελευταία λεπτομέρεια της κατασκευής του.\nΚάτω από μια τέτοια προοπτική, η επιστήμη της φύσης χάνει κάθε εγκυρότητα, μια και ο άνθρωπος δεν είναι ο δημιουργός των δικών της αντικειμένων της γνώσης. Έτσι, ως μοναδική επιστήμη απομένει η ιστορία, η «νέα επιστήμη», όπως τη χαρακτηρίζει ο Βίκο στο θεμελιώδες έργο του: «Αρχές μιας νέας επιστήμης περί της κοινής φύσης των εθνών», γιατί η ιστορία είναι έργο ανθρώπινων χεριών και συνεπώς το μοναδικό αντικείμενο, για το οποίο μπορεί να ισχυριστεί ο άνθρωπος ότι το κατέχει.\nΜε τέτοιες αντιλήψεις ο Βίκο καταδικάζει την επιστήμη των μαθηματικών αποδείξεων, την επιστήμη του 17ου αιώνα, που είχε, όπως ξέρουμε, φτάσει ένα θαυμαστό κιόλας επίπεδο. Συγχρόνως όμως, χωρίς ίσως να έχει επίγνωση του πράγματος, επιβεβαιώνει την πειραματική μέθοδο που, κατά μεγαλοφυή τρόπο, είχαν εισαγάγει στην επιστήμη ο Γαλιλαίος και οι συνεχιστές του έργου του. Γιατί τι άλλο είναι η πειραματική μέθοδος από την αναπαραγωγή, μέσα στο εργαστήριο, των φυσικών φαινομένων, σύμφωνα με τη θέληση του πειραματιστή; Δε γίνεται έτσι ο επιστήμονας «δημιουργός» του φυσικού φαινομένου, τους όρους του οποίου μπορεί να καθορίσει ως τις τελευταίες λεπτομέρειες και συνεπώς δεν κάνει, σύμφωνα με τις απόψεις του Βίκο, αληθινή επιστήμη;\nΗ λύση του προβλήματος από το Βίκο, που ήταν μόνο φιλόσοφος και ταυτόχρονα πολέμιος του καρτεσιανισμού, πάνω στον οποίο στηριζόταν σε πολλά θέματα η επιστήμη του Γαλιλαίου, ήταν πράγματι υπερβολικά αυστηρή. Οι δυσκολίες όμως της επιστήμης του 17ου αιώνα που φέρνει στο φως, ήταν από τις βαθύτερες κληρονομιές του προς τον αιώνα που ακολουθούσε. Ο 18ος αιώνας έπρεπε να διαλέξει. Ή να συνεχίσει την έρευνα πάνω σε πειραματικό επίπεδο ή να περιβάλλει τις κατακτήσεις της γνώσεις με την εγκυρότητα ενός συστήματος ερμηνείας που θα αντικαθιστούσε οριστικά όχι μόνον τα συστήματα της αρχαιότητας, αλλά και τα συστήματα της επιστήμης του 17ου αιώνα, που συχνά ήταν εξίσου αυθαίρετα ή τουλάχιστον το ίδιο επιθετικά με εκείνα της κλασικής παράδοσης.


Μπρόλιν Μαγουέτζε: Ο άνθρωπος που έμαθε snowboard στους Αφρικανούς! (vids) | Gazzetta\nΜΕΧΡΙ 12 ΕΤΩΝ ΔΕΝ ΕΙΧΕ ΔΕΙ ΚΑΝ ΧΙΟΝΙ!!!\nΟ Μαγουέτζε δεν είχε δει ποτέ χιόνι έως τα 12 χρόνια του. Τότε άφησε την Ουγκάντα και την Καμπάλα για να βρεθεί στη Βοστώνη με την οικογένειά του. Ο ίδιος έπρεπε να αλλάξει πόλη λόγω της δουλειάς της μητέρας του και είχε τονίσει σε συνέντευξή του πως στις ΗΠΑ θα έβρισκε πολλές ευκαιρίες.\nΣε ηλικία 14 ετών μέσω ενός σχολικού προγράμματος άρχισε να ασχολείται με σκι και με το snowboard. Ο Μαγουέτζε το είδε ως μία πρόκληση αλλά και μία ευκαιρία να κάνει φίλους. Μέσω του φίλου του, Φίλιπ Χέσλερ, πείστηκε να ρίξει το βάρος στο snowboard. Ο Χέσλερ εντόπισε το ταλέντο και την προοπτική του φίλου του. Ήταν επίσης εκείνος που ανέβασε το ηθικό και την ψυχολογία του Μαγουέτζε και πως μπορεί να τα καταφέρει.\nΤΟ ΚΟΙΝΩΝΙΚΟ ΤΟΥ ΠΡΟΣΩΠΟ ΚΑΙ ΟΙ ΦΙΛΑΝΘΡΩΠΙΕΣ ΤΟΥ\nΟ Μαγουέτζε δεν έχει ξεχάσει την πατρίδα του, έχοντας φτιάξει ένα πρότζεκτ για να βοηθάει μικρά και φτωχά παιδιά, δίνοντάς τους ευκαιρίες για το μέλλον. Αντιλαμβανόμενος πως ακόμα και σήμερα ένα σημαντικό (ή μεγάλο εάν θέλετε) ποσοστό των κατοίκων της χώρας του ζει στην φτώχεια θέλει να βοηθήσει όπου μπορεί. Ο ίδιος δηλώνει περήφανος πρεσβευτής της χώρας του ενώ από μικρός δεν είχε κανένα πρόβλημα στο να δουλέψει όπου χρειαζόταν. Ως αναλυτής σε εργαστήριο απ' όταν ήταν στο λύκειο ή ως δάσκαλος / καθηγητής σε καμπ για snowboard. Παράλληλα δηλώνει περήφανος για τους αθλητές και τις αθλήτριες της χώρας του αλλά και από την Αφρική γενικά. Όπως για τις τρεις αθλήτριες από τη Νιγηρία που όχι μόνο έφτιαξαν ομάδα μπόμπσλεϊ (αγωνιστικό έλκηθρο) αλλά διασφάλισαν την πρόκρισή τους στους Ολυμπιακούς Αγώνες και έγιναν η πρώτη ομάδα από την Αφρική που το κάνει αυτό σε επίπεδο χειμερινών σπορ. Ο Μπρόλιν Μαγουέτζε περιμένει και αυτός την μεγάλη στιγμή του, όμως ήδη έχει διαγράψει μία τρομερή πορεία και έχει (κατα)γράψει μία φοβερή ιστορία...\n- Η φωτογραφία είναι από το επίσημο Facebook του αθλητή, που μπορείτε να δείτε εδώ.


Indie Scenester that Loves Swearing: PJ Harvey - Let England Shake\nΔεν ξέρω ρε... Για μένα η PJ είναι τα τεράστια γυαλιά, η Jaguar, το μακρύ φόρεμα και το Rid Of Me... Με την παραγωγή του Steve Albini που τα ντραμς γαμούσαν τα πάντα. Κι αυτή η φωνή... Μόνο αυτό έμεινε να μου τη θυμίζει... Αυτό αντί εισαγωγής...\nΤο τελευταίο της έργο είναι υπέροχο. Αντλεί την έμπνευσή της από τη μουσική των μεταναστών στη νήσο, συγκεκριμένα αυτών που έσκασαν από Τζαμάικα μεριά. Δε με χάλασε, κάθε άλλο. Γουστάρω reggae, dub και λοιπά πάρα πολύ. Το 'χω ξαναπεί νομίζω. Αλλά δεν είναι μόνο αυτό.\nΕίναι ένας αυθεντικά τολμηρός, πειραματικός δίσκος. Ναι, και αυτός. Περισσότερο και από το "Is This Desire"... Το 'χω ακούσει δεν ξέρω κι εγώ πόσες φορές και αδυνατώ να το "κατανοήσω". Το κακό είναι ότι μόνος επιστρέφω, χωρίς να με προσκαλεί αυτό. Δεν ξέρω... Δεν ξέρω βασικά σε τι έχει εξελιχθεί η αγαπημένη μου Polly Jean, σίγουρα δεν το περίμενα αυτό όταν πρωτοάκουσα το Dry, βασικά τίποτα δεν περίμενα από όσα ακολούθησαν. Καλό δεν είναι αυτό; Μάλλον...\nΆργησα επίτηδες να γράψω για ετούτο, ήθελα να "ωριμάσει" μέσα μου κατά κάποιο τρόπο, αλλά ακόμα και τώρα, ένα μήνα μετά σχεδόν αφότου διέρρευσε για πρώτη φορά, είμαι εξίσου μπερδεμένος. Είναι σίγουρα ενδιαφέρον από κάθε άποψη, αλλά είναι καλό; Μου κάνει κάτι; Χτυπάει κάποιο από τα σωστά σημεία; Δεν έχω βγάλει άκρη...\nΈνα είναι σίγουρο... Και μόνο για το "Written on the forehead", με το sample του "Blood And Fire" του Niney the Observer κέρδισε μια θέση με τη μία στα καλύτερα της χρονιάς...\nΒγήκαν λόγω μέθης και όχι μόνο απ' το Raggedy Man στις 7:50 π.μ.\nM. 8 Μαρτίου 2011 - 11:20 π.μ.\nπραγματικά ήταν κάτι το ανέλπιστο! δεν περίμενα η PJ να (ξανα)βγάλει τόσο καλό album όπως αυτά που μας είχε συνηθίσει αρκετά χρόνια πριν... μιλάμε σίγουρα για ένα από τα album της χρονιάς!\nΑνώνυμος 8 Μαρτίου 2011 - 11:25 π.μ.\n"βασικά τίποτα δεν περίμενα από όσα ακολούθησαν. Καλό δεν είναι αυτό; Μάλλον..."\nκαι μόνο αυτό να έγραφες θα είχες καλύψει δημοσιογραφικά όλοκληρη την καριέρα της...\nBurt Salami 8 Μαρτίου 2011 - 12:25 μ.μ.\nGenius album... Αν πω ότι μου θύμισε σε σημεία ακόμα και Specials θα ακουστώ παπάρας;\nedlorado 8 Μαρτίου 2011 - 1:36 μ.μ.\n"Το κακό είναι ότι μόνος επιστρέφω, χωρίς να με προσκαλεί αυτό"\nΈτσι ξεχωρίζει ένας πραγματικός καλλιτέχνης με ποιότητα και συνέπεια (να το εκφράσω και λίγο γραφικά) και να αντιγραψω τον scarsbruises(!)...\nΚαι ρε, δεν είναι κακό να επιστρέφεις αφού νιώθεις την ανάγκη να εμπλακείς με τη "κατάσταση" που σου προσφέρει έτσι δεν είναι;\nΚαι η PJ δεν είναι συνηθισμένη περίπτωση. Το αποδεικνύει από το Dry μέχρι το White Chalk και τις δουλειές της με τον Parish.Έδω άλλοι χτυπιούνται να βγάλουν πάνω από κανα δύο καλούς δίσκους. Το album το έχω λιώσει πάντως.\nInDie Sessions on The Radio 8 Μαρτίου 2011 - 1:52 μ.μ.\nΗ Pj μ'αρέσει πολύ!Δε ξέρεις πόσο...Είναι καλλιτέχνης πραγματικός.Όμως αυτό το δισκάκι μου φάνηκε πολύ μέτριο.Το έχω δηλώσει και στην εκπομπή.Δε ξέρω γαμώτο νομίζω κάπου τα χει μπλέξει λίγο και με τη πολιτική,άσε που το εκθειάζουν όλα τα blogs.Από σένα περίμενα να κράξεις.Μάλλον σου χω πάρει λάθος μέτρα.Anyway θα το ακούσω ξανά και ξανά γιατί νομίζω το έχω αδικήσει το δισκάκι ρε.\nΧρηστος Μ. 9 Μαρτίου 2011 - 1:39 μ.μ.\nδεν παιζει σε ιντυ γηπεδα ποια.δεν τη χωρανε.στα 42 της ξυπνησε το πολιτικο ζωο μεσα της αλλα επειδη ειναι και ποιητρια το εβγαλε πολυ καλυτερα απο οτι καποιοι αλλοι.λιτη και απεριττη,τραγουδια εμψυχωτικα και σοβαρα τωρα,δεν συγκρινεται με τιποτε απο αυτα που εχει κανει.ειναι ενα επιπεδο ποιο πανω. και μη ξεχνατε οτι μεγαλωσε πια δεν μπορει να ασχολειται μονο με τον εαυτο της και τις εκρηξεις τις.κοιτα πιο πανω,η υποθεση ροκ σταρ/εμμονες/ματαιοδοξια/ειμαι γαμω ή παρακμιακιά,κοιταχτε με,ΔΩΣΤΕ ΠΡΟΣΟΧΗ,σκυλες,φαση,δεν της ταιριαζει.ποτε δεν τις ταιριαζε.ειναι κυρια πανω απ'όλα και όχι ροκ τσόλι....και γνησια καλλιτεχνιδα...μακραν...\nvick 9 Μαρτίου 2011 - 5:25 μ.μ.\nΕίναι από τις super κυκλοφορίες όχι μόνο της χρονιάς αλλά των τελευταίων χρόνων για μένα. Να πω επίσης ότι αν εξαιρέσω το πολιτικό κομμάτι που δεν θα σχολιάσω, από καλλιτεχνικής άποψης είναι project ώριμο, ψαγμένο με μια ενορχήστρωση που αντιληπτικά προσεγγίζει ιερά τέρατα που άπτονται άλλων μουσικών χώρων. Με μια μαξιμαλιστική διάθεση που όμως δεν κουράζει αλλά της δίνει εκφραστικά περιθώρια. Κάτι τέτοιο εκτός από τόλμη φανερώνει και ικανότητα. Δίσκος πολύ "κοντινός" μου. Μη αναμενόμενος.\nRaggedy Man 9 Μαρτίου 2011 - 5:52 μ.μ.\n"Μη αναμενόμενος"... Το μόνο σίγουρο. Εγώ ακόμα δεν έχω καταλήξει και πάλι αν μου άρεσε πραγματικά. Δεν ξέρω... Το "Rid of me" αδυνατώ να το ξεπεράσω... Στις γιορτές μάλιστα αναγκάστηκα να το αγοράσω. Για τρίτη φορά... Το πρώτο έλιωσε (βίνυλ), το δεύτερο δανεικό κι αγύριστο...\nvick 9 Μαρτίου 2011 - 6:05 μ.μ.\nΆσε όταν λέμε δισκάρα το εννοώ! Τώρα πια παίζει σε άλλα επίπεδα η γυναίκα, συμφωνώ απόλυτα με τον Χρήστο.\nΑνώνυμος 10 Μαρτίου 2011 - 2:33 π.μ.\nemena o diskos me erethizei apisteuta! Einai apo keina ta album ta opoia epimeneis na akous kathe fora pou kaneis erota giati xereis oti to sex tha diarkesei oso kai o diskos kai oti to kathe track tha sou xarisei toulaxiston 2 apisteutous orgasmous.\nRaggedy Man 10 Μαρτίου 2011 - 8:05 π.μ.\nΕχμμμμ... Και τι καλά που το μοιράστηκες μαζί μας...\nSacred Chemist 12 Μαρτίου 2011 - 5:06 μ.μ.\nΈχω παρατηρήσει ότι οι δίσκοι που σε αφήνουν με αυτή την αίσθηση του, "Τι άκουσα τώρα", "μ'άρεσε;", "Να το ξαναβάλω άλλη μια;" και λοιπά, έχουν την τάση να καρφώνονται με ταβανόπροκες στον εγκέφαλο σου και να μένουν εκεί για πάντα. Και κάθε φορά που το ακούς νομίζεις ότι έχεις καταλήξει κάπου μέχρι την επόμενη φορά που θα σου γαργαλήσει τα αυτιά και πάει ες αεί.\nΑν αυτό δεν σημαίνει 'καλός δίσκος' τότε τί σκατά;\nkostasK 15 Μαρτίου 2011 - 11:20 μ.μ.\nΕμένα πάλι η PJ ποτέ δεν είχε καταφέρει να με συνεπάρει. Το κακό είναι ότι -εκτός του εμετικού "white chalk"- δε μου έδινε και πολλά περιθώρια να τη μισήσω. Μου ήταν απλά αδιάφορη. Και μετά έβγαλε το Let England Shake και με γάμησε. Δισκάρα.\nRaggedy Man 15 Μαρτίου 2011 - 11:51 μ.μ.\nΡε, όντως εμετικό το White Chalk...


Θετικές σκέψεις για τη νέα χρονιά! - Family Time\n13 Δεκεμβρίου, 2020 13 Δεκεμβρίου, 2020 | Συμβουλές\nΛίγο έμεινε για να αποχαιρετήσουμε μια δύσκολη χρονιά για όλη την ανθρωπότητα και να υποδεχτούμε μια χρονιά, που πριν τη γνωρίσουμε έχουμε εναποθέσει πάνω της όλες μας τις ελπίδες για υγεία, χαρά, ευτυχία, ειρήνη και ότι άλλο μας στέρησε το 2020!\nΌμως ας βοηθήσουμε κι εμείς λίγο τον εαυτό μας, με θετική σκέψη…και όλα θα πάνε καλά, θα περάσει κι αυτό!\n33 ρητά που μπορούν να μας εμπνεύσουν και να μας βοηθήσουν να αλλάξουμε τον τρόπο σκέψη μας και γιατί όχι και τη ζωή μας!\n1. Ό,τι και να σου συνέβη θα περάσει. Απλώς όχι σήμερα.\n2. Μην αφήνετε κανένα να θαμπώνει τη λάμψη σας.\n3. Μερικές φορές πρέπει να βγούμε έξω, να γεμίσουμε καθαρό αέρα και να υπενθυμίσουμε στον εαυτό μας ποιοι είμαστε και ποιοι θέλουμε να γίνουμε.\n4. Στο τέλος, μετανιώνουμε για τις ευκαιρίες που δεν αξιοποιήσαμε.\n5. Κάποτε, κάποιος θα μας αγκαλιάσει τόσο σφικτά που όλα τα σπασμένα μας κομμάτια θα μπουν στη θέση τους ξανά.\n6. Τις πιο σκοτεινές νύχτες, γεννιούνται τα πιο λαμπερά αστέρια.\n7. Το τόξο τινάζεται μόνο όταν το τραβήξουμε προς τα πίσω. Όταν η ζωή σας πηγαίνει πίσω και σας γεμίζει δυσκολίες, σημαίνει ότι θα σας τινάξει προς κάτι πολύ μεγάλο. Συγκεντρωθείτε και συνεχίστε να στοχεύετε.\n8. Κάποιος προσεύχεται για εκείνα που εσύ θεωρείς δεδομένα.\n9. Παρεμπιπτόντως, φοράω το χαμόγελο που μου χάρισες.\n10. Μερικές φορές συναντάμε ένα πρόσωπο – και απλώς νιώθουμε οικεία μαζί του, λες και τον γνωρίζαμε όλη μας τη ζωή και δεν χρειάζεται να προσποιούμαστε ότι είμαστε κάτι άλλο εκτός από αυτό που είμαστε.\n11. Όταν βρέχει αναζήτησε το ουράνιο τόξο. Όταν σκοτεινιάζει ψάξε να βρεις τα αστέρια.\n12. Όταν είμαστε ευτυχισμένοι απολαμβάνουμε τη μουσική. Όταν είμαστε θλιμμένοι κατανοούμε τους στίχους.\n13. Μη μου πεις τι είπαν για εμένα, πες μου μόνο για ποιον λόγο τα είπαν σε εσένα.\n14. Τα μεγάλα μυαλά μιλούν για ιδέες, τα μέτρια μυαλά μιλούν για γεγονότα, τα μικρά μυαλά μιλούν για τους άλλους.\n15. Ονειρέψου κοχύλια και σκέψου παραλίες.\n16. Να είσαι ταπεινός, να εργάζεσαι σκληρά και να είσαι γεμάτος καλοσύνη.\n17. Καλύτερα να συλλέγεις στιγμές, όχι αντικείμενα.\n18. Κάθε στιγμή έχουμε δύο επιλογές: ή θα συνεχίσουμε να κοιμόμαστε με τα όνειρά μας, ή θα σηκωθούμε και θα τα κυνηγήσουμε.\n19. Μην κλαίτε για το παρελθόν, δεν υπάρχει πια. Μην αγχώνεστε για το μέλλον, είναι ακόμη μακριά. Ας ζήσουμε το παρόν κι ας το κάνουμε όμορφο.\n20. Όποτε θεωρείς ότι αμφιβάλεις για το πόσο μακριά μπορείς να φτάσεις, θυμήσου πόσο μακριά έχεις φτάσει έως τώρα. Θυμήσου όλα αυτά που έχεις αντιμετωπίσει, όλες τις μάχες που έχεις κερδίσει και όλους τους φόβους που έχεις ξεπεράσει.\n21. Ακροβατώ πάνω σε ένα σκοινί ή θα πέσω, ή θα δοκιμάσω να δω πόσα ακόμη μπορώ να αντέξω!\n22. Η γενναιότητα είναι να έχεις μια ευαίσθητη καρδιά μέσα σε έναν σκληρό κόσμο.\n23. Μην ανησυχείς όταν μαλώνουμε, να ανησυχείς όταν σταματήσουμε να μαλώνουμε, να παλεύουμε ο ένας για τον άλλον, διότι τότε σημαίνει ότι δεν έχει μείνει τίποτα για μας για το οποίο να αξίζει να παλέψουμε.\n24. Ο νους είναι πολύ ισχυρό πράγμα τελικά. Όταν τον γεμίζεις με θετικές σκέψεις, η ζωή σου αλλάζει.\n25. Οι ήρεμοι άνθρωποι έχουν τα πιο ηχηρά μυαλά.\n26. Μόνο η καρδιά μας κάνει να βλέπουμε σωστά. Το ουσιαστικό δεν είναι ορατό με τα μάτια μας.\n27. Εάν είσαι τόσο γενναίος που μπορείς να πεις αντίο, η ζωή θα σου στείλει μια καινούργια καλημέρα.\n28. Εκείνοι οι άνθρωποι, τους οποίους θα θυμόμαστε περισσότερο στη ζωή μας είναι οι φίλοι που μας αγάπησαν όταν δεν ήμασταν και τόσο αξιαγάπητοι.\n29. Όταν κάτι πάει στραβά στη ζωή σου, απλώς φώναξε «αλλαγή σκηνής» και συνέχισε.\n30. Η πίστη σου να είναι μεγαλύτερη από τον φόβο σου.\n31. Όταν ο Θεός σου λέει «όχι», πες του «ευχαριστώ». Σε προστατεύει από κάτι χειρότερο.\n32. Είσαι ο ήλιος μου, το φεγγάρι μου και όλα μου τα άστρα.\n33. Η συγγνώμη δε σημαίνει πάντα ότι έχουμε άδικο και ο άλλος έχει δίκιο. Σημαίνει ότι εκτιμάμε τη σχέση περισσότερο από τον εγωισμό μας.\nΜια Γιορτή στο ΚΟΥΤΙ… Καλλιτεχνικό Εργαστήρι για παιδιά


Θεατρική ομάδα Μάρπησσας – Parola Paros Freepress\nΗ θεατρική ομάδα Μάρπησσας.\nΕπάνω: Άρης Ρήγας, Κατερίνα Ζηλέλη, Στρατής Κρητικός, Βικτωρία Ραγκούση, Αφροδίτη Αφεντάκη, Μαρία Πούλιου, Αντώνης Μπουραντάς, Γιώργος Πετρόπουλος.\nΚάτω: Τασος Βαρβελης, Χάρης Παυλίδης, Μαρία Κρητικού, Λαμπρινή Γεμελιάρη, Μαρουσώ Λαουράκη, Κατερίνα Βιτζηλαίου, Ειρήνη Λουρίδου.\nΣυνέντευξη: Αυγή Καλογιάννη | Φωτογραφία: Μαρία Περαντινού\nTι συμβαίνει με τη Μάρπησσα;\nΈνα διάσημο φεστιβάλ, δύο δραστήριοι σύλλογοι και δύο μουσεία σε ένα χωριό 300 κατοίκων για να μην αναφέρουμε και τις περίφημες Παραστάσεις της Μεγάλης Παρασκευής που αποτελούν ένα σοβαρό λόγο για να γιορτάσει κανείς το Πάσχα στην Πάρο… Είναι πραγματικά εντυπωσιακό!\nΣας παρουσιάζουμε λοιπόν εδώ τη θεατρική ομάδα Μάρπησσας που μετράει φέτος δέκα χρόνια παρουσίας στα θεατρικά δρώμενα της Πάρου και έχει σαν σκοπό να ενισχύσει τους δύο συλλόγους του χωριού, τον Σύλλογο Γυναικών και τον ΑΜΕΣ Μαρπησσαϊκό. Εδώ και τρία χρόνια τη σκηνοθετική επιμέλεια έχει αναλάβει ο Τάσος Βαρβέλης, μέλος της ομάδας από τον πρώτο χρόνο, ο οποίος απάντησε στις ερωτήσεις μας σχετικά με την ιστορία της θεατρικής ομάδας αλλά και της φετινής επιτυχημένης παράστασης.\n«Η ομάδα δημιουργήθηκε με πολλή αγάπη για να μπορούμε τον χειμώνα να έχουμε κάποιες δραστηριότητες και να μεταφέρουμε στη σκηνή θεατρικές παραστάσεις που θα κάνουν τον κόσμο να ξεφύγει λίγο από την καθημερινότητα του. Έτσι εδώ και δέκα χρόνια έχουμε δώσει δέκα διαφορετικές παραστάσεις και φέτος με μεγάλη επιτυχία ανεβάσαμε το έργο «Οι Συμπέθεροι από τα Τίρανα», μας είπε ο σκηνοθέτης.\nΤο έργο, που γράφτηκε το 2008 από τους Ρέππα-Παπαθανασίου και μετρά αναρίθμητες παραστάσεις ήδη, αποτελεί ένα, πάντα επίκαιρο, κοινωνικό σχόλιο για τη συνύπαρξη Ελλήνων και Αλβανών στη σύγχρονη ελληνική κοινωνία. Ρωτήσαμε τον Τάσο Βαρβέλη για τον αντίκτυπο που είχε η παράσταση στους Αλβανούς του χωριού και μάθαμε ότι είδαν το έργο και διασκέδασαν μαζί με τους Έλληνες θεατές.\nΣτη συνέχεια της κουβέντας μας μάθαμε ακόμα ότι η θεατρική ομάδα αριθμείται από τουλάχιστον τριάντα άτομα, από τα οποία κάποιοι εναλλάσσονται στη σκηνή αναλόγως με την παράσταση ενώ κάποιοι άλλοι συμμετέχουν στο πιο δύσκολο κομμάτι το οποίο είναι το δημιουργικό. Είναι αυτοί που βρίσκονται στα παρασκήνια, στα φώτα, στη μουσική, στην είσοδο, στην οργάνωση, στα κουστούμια, σε όλα αυτά που χρειάζεται μία παράσταση για να είναι τέλεια οργανωμένη και να παρουσιαστεί στο κοινό.\nΗ θεατρική ομάδα έχει και τμήμα παιδικό και νεανικό κι έχει δώσει δύο θεατρικές παραστάσεις. «Φέτος ευελπιστούμε να ανεβάσουμε και ένα δικό μας θεατρικό έργο, σε συγγραφική και σκηνοθετική επιμέλεια δικιά μου και να το παρουσιάσουμε στην 31η συνάντηση ερασιτεχνικών θιάσων Αιγαίου που θα γίνει στο νησί της Ρόδου τον Οκτώβριο. Η θεατρική μας ομάδα είναι μέλος της ομοσπονδίας ερασιτεχνικών θιάσων Αιγαίου από την πρώτη στιγμή. Αυτές οι συναντήσεις της ομοσπονδίας γίνονται κάθε χρόνο σε διαφορετικό νησί και παίρνουν μέρος περίπου 24 θεατρικές ομάδες από όλα τα νησιά του Αιγαίου», μας είπε κλείνοντας την κουβέντα μας ο Τάσος Βαρβέλης.\n2020-07-23T12:44:33+00:00By Parola Free Press|ΠΟΛΙΤΙΣΜΟΣ|Δεν επιτρέπεται σχολιασμός στο Θεατρική ομάδα Μάρπησσας


Η Βιβή Βουτσελά κλέβει καρδιές… | Μιλήσαμε | Η Πόλη Ζει\n…και όχι αδίκως. Πρόκειται για μια τραγουδίστρια με παρελθόν, παρόν, αλλά, κυρίως, μέλλον. Γιατί εργάζεται σκληρά, μελετά, αναζητά και, φυσικά, αγαπά αυτό που κάνει, αγαπά το τραγούδι. Η φωνή της τραβάει την προσοχή, η σκηνική της παρουσία είναι εξίσου αξιοσημείωτη και η ίδια η Βιβή ένα πλάσμα προσηνές κι ευγενικό. Θα μπορούσε κάλλιστα να ήταν μια γυναίκα, μια ρεμπέτισσα, εκείνων των δύσκολων για τη χώρα καιρών, των τόσο όμως γόνιμων καλλιτεχνικά. Ο πρώτος της προσωπικός δίσκος «Καρδιοκλέφτρα» ήδη συζητείται έντονα, τουλάχιστον, «στον χώρο της», και τα κομμάτια που περιλαμβάνει έχουν ξεκινήσει ήδη να συνοδεύουν στιγμές μας.\nΤο τραγούδι για μένα, όσο και για την αδερφή μου, η οποία επίσης τραγουδάει υπέροχα, είναι η ο πιο άμεσος τρόπος επικοινωνίας. Είναι η αμεσότερη προέκταση του εαυτού μου. Κι αυτό όχι τυχαία, καθώς από μικρή ηλικία, επειδή οι γονείς έπαιρναν μεταθέσεις και συνεχώς μετακινούμασταν, οπότε άλλαζαν όλες οι συνθήκες που για άλλα παιδιά αποτελούν σταθερές. Για μένα η μόνη σταθερά έως ότου πέρασα στο Πανεπιστήμιο ήταν η μουσική και το τραγούδι. Έτσι έφτιαξα μια κατάσταση βιωματική, που μαζί με τη γνώση και την εμπειρία που αποκτούνται με τα χρόνια, αποτελούν ένα σύνολο που γίνεται μοχλός και κινητήρια δύναμη για πολλές από τις επιλογές μου.\nH μουσική ήταν για το μεγαλύτερο διάστημα της παιδικής και εφηβικής μου ηλικίας πανταχού παρούσα. Το μεγαλύτερο διάστημα το περνούσα ακούγοντας. Κι αυτό είναι πολύ σημαντικό καθώς θεωρώ πολύ σημαντική δεξιότητα την ακονισμένη ακοή. Οπότε, το να ασχοληθώ με το τραγούδι ήταν κάτι πολύ φυσιολογικό και κανένας από τους οικείους μου δεν ξαφνιάστηκε, όταν ξεκίνησα να ασχολούμαι επαγγελματικά.\nΩς Βιβή, ως ακροάτρια, ακούω όλα τα είδη μουσικής. Τα περισσότερα δεν έχουν σχέση μεταξύ τους. Ωστόσο, δεν τα προσεγγίζω με την έννοια του φολκ, γιατί το φολκ, κακώς βέβαια, χαρακτηρίζει κάτι που έχει παγιωθεί μέσα στο χρόνο και δεν έχει εξέλιξη. Τραγούδια που οι στίχοι εκφράζουν συναισθήματα και καταστάσεις έναν αιώνα μετά, είναι ζωντανοί οργανισμοί. Επίσης, πολλές φορές μου έχει συμβεί να συγκινούμαι μέχρι δακρύων με ξενόγλωσσα τραγούδια που δεν έχω ιδέα τι σημαίνουν οι στίχοι. Γι’ αυτόν τον λόγο, συγκινήθηκα πολύ όταν έλαβα ένα e–mail στα αγγλικά, λίγες μέρες αφότου κυκλοφόρησε η “Καρδιοκλέφτρα”, που αναφερόταν σε ένα τραγούδι που εμπεριέχεται στο δίσκο, τις “Σεβιλιάνες” και έλεγε “Αγαπητή Βιβή, δεν έχω ιδέα τι λένε οι στίχοι, αλλά μόλις ταξίδεψα σε όλη τη Μεσόγειο”. Ήταν μεγάλη χαρά και συγκίνηση , γιατί έχω νιώσει ως ακροάτρια το ίδιο, αλλά συνάμα ήταν το δικό μου άκουσμα που το προξένησε. Το έχω πολλαπλώς νιώσει με τραγούδια της Αμαλία Ροντρίγκεζ, της Φεϊρούζ, της Σουάντ Μάσι, της Γιασμίν Λέβι.\nΌταν μου ήρθε μια πρόταση για να ηχογραφηθούν καινούργια τραγούδια, ενός φίλου, ταλαντούχου συνθέτη, διαπίστωσα πως έπρεπε πρώτα να αποτυπωθεί πρώτα κάτι από την έως τώρα προσωπική πορεία στο πάλκο. Η επιλογή ήταν δύσκολη, καθώς με τα χρόνια, το ρεπερτόριο ήταν πολύ μεγάλο και δεν περίμενα πως θα δυσκολευόμουν τόσο στην επιλογή. Με βοήθησε πολύ ο Παναγιώτης Κουνάδης στην επιλογή των τραγουδιών, ο οποίος και μου πρότεινε δυο τραγούδια που δεν ήταν στις επιλογές μου, τη Φωνή του Αργιλέ και την Καρδιοκλέφτρα. Ο Κυριάκος Γκουβέντας , ο οποίος υπογράφει την επιμέλεια της παραγωγής αυτού του δίσκου, φρόντισε ως φίλος και όχι ως απλός συνεργάτης. Φυσικά, η οικογένειά μου με βοήθησε πολύ και με βοηθά πάντα.Ο δίσκος εστιάζει στο προπολεμικό ρεμπέτικο…\nΚαι τώρα που είπα τη λέξη «ρεμπέτικο»… Το ρεμπέτικο με γοήτευσε και με γοητεύει για την αμεσότητα και τη διαχρονικότητα του. Είναι είδος που εκφράζει αμεσότητα, ειλικρίνεια και αλήθεια. Κάτι που θα ήταν καλό να ισχύει και στις ανθρώπινες σχέσεις γενικά. Από αυτή την άποψη είμαι ρεμπέτισσα, αν και δεν μ’ αρέσουν τόσο οι απόλυτοι χαρακτηρισμοί στη μουσική.\nΌταν ηχογραφούσα το δίσκο αναρωτιόμουν γιατί να ακούσει κανείς έναν δίσκο που τα τραγούδια μπορεί να τα βρει και να τα ακούσει από πολλές ηχογραφήσεις. Η απάντηση είναι πως κι εμείς οι ίδιοι δεν τα ακούσαμε κατευθείαν ως έφηβοι από το γραμμόφωνο, αλλά από επανεκτελέσεις . Πώς θα μαθαίναμε το Μπαρμπαγιαννακάκη, εάν δεν είχαν ηχογραφηθεί τα “Τσίλικα” της Χαρούλας ή το “Θα σπάσω κούπες” από την Ελευθερία Αρβανιτάκη; Για να ανατρέξουμε μετά, βέβαια, να αναζητήσουμε έναν ολόκληρο μουσικό κόσμο στην εποχή του γραμμοφώνου. Σκέφτηκα λοιπόν τους σημερινούς εφήβους, ότι θα ακούσουν το συγκεκριμένο ρεπερτόριο από έναν σύγχρονο τραγουδιστή και με βάση αυτή τη σκέψη πορεύθηκα. Έπειτα, θα το ξαναπώ, τα τραγούδια είναι ζωντανοί οργανισμοί και όσο δεν τα ξεχνάμε,είναι πάντα διαχρονικά και πάντα επίκαιρα.\nΣτις 11 Μάη, θα βρίσκομαι με το λαϊκό συγκρότημα ΔΗΘΕΝ στις 1000 και 1 νύχτες, στου Ψυρρή. Θα πρέπει να αναφέρω πως πρόκειται για ένα εξαιρετικό συγκρότημα , εξαιρετικούς μουσικούς και συνάμα ανθρώπους. Στις 17 Μάη, στο Μέγαρο Μουσικής, στην αίθουσα Λίλιαν Βουδούρη, θα παρουσιάσω ένα πρόγραμμα με τίτλο “Σμύρνη, για σένα τραγουδώ”. Την 1η του Ιουνίου θα βρισκόμαστε στο ConcertHouse στην Βιέννη, για μια συναυλία με μικρασιάτικα και αιγαιοπελαγίτικα τραγούδια. Ταυτόχρονα, διαμορφώνονται και οι δράσεις του υπόλοιπου καλοκαιριού.


Στηρίζει Βεζυρίδη ο ΠΣΑΠ | Onsports.gr\nhome ΠοδόσφαιροSuper LeagueΣτηρίζει Βεζυρίδη ο ΠΣΑΠ Κοινοποιήστε\nΣτηρίζει Βεζυρίδη ο ΠΣΑΠ\tΣυντάκτης: Onsports Team\nΔημοσίευση: Πέμπτη, 22 Μαρτίου 2012 22.05\nΟ ΠΣΑΠ σε ανακοίνωσή του στηρίζει τον Πολυχρόνη Βεζυρίδη και μιλά για σπίλωση του ονόματός του.\tΤην Τετάρτη (21/03) ο τερματοφύλακας του ΟΦΗ, Πολυχρόνης Βεζυρίδης απολογήθηκε ενώπιον του ΕΣΚΑΝ, γιατί βρέθηκε θετικός σε έλεγχο ντόπινγκ και την Πέμπτη (22/03) ο ΠΣΑΠ εξέρωσε ανακοίνωση, δηλώνοντας τη συμπαράστασή του στον έμπειρο γκολκίπερ. Αναλυτικά ο ΠΣΑΠ ανέφερε:\n«Ο Πανελλήνιος Σύνδεσμος Αμειβομένων Ποδοσφαιριστών, σταθερά και επίμονα, είναι κατά της χρήσης απαγορευμένων ουσιών και της φαρμακοδιέγερσης. Αυτή η θέση μας είναι αδιαπραγμάτευτη, όποιον και αν αφορά. Παράλληλα, ωστόσο, ο Π.Σ.Α.Π. είναι κάθετα αντίθετος σε οποιαδήποτε πράξη που προσβάλλει και καταπατά τα δικαιώματα τα οποία έχουν οι επαγγελματίες ποδοσφαιριστές, ως πολίτες ευνομούμενης και δημοκρατικής κοινωνίας.\nΑντιτιθέμεθα στην άρνηση του δικαιώματος στο τεκμήριο της αθωότητας για τους συναδέλφους μας οι οποίοι, με τον έναν ή τον άλλον τρόπο, συνδέονται με θέματα που αφορούν χρήση απαγορευμένων ουσιών. Διαφωνούμε με τη δημοσιοποίηση ονομάτων συναδέλφων μας ενώ ακόμα δεν έχει κριθεί το δεύτερο δείγμα του ελέγχου στον οποίο υπεβλήθησαν. Απαιτούμε να αποκαλυφθεί ποιοι είναι εκείνοι που έδωσαν στον Τύπο ονοματεπώνυμο συναδέλφου μας, σπεύδοντας να τον σπιλώσουν και να τον καταδικάσουν αλλά και να τον διασύρουν, αμέσως μετά από την απόφαση του ΕΣΚΑΝ για το πρώτο δείγμα που έδωσε στον έλεγχο αντιντόπινγκ.\nΕπιτέλους, ας μην ισοπεδώνονται τα πάντα από ανεύθυνους, απρόσεκτους και κακόβουλους. Σεβασθείτε τους ποδοσφαιριστές και τα προσωπικά δεδομένα τους, ιδιαίτερα στις πιο δύσκολες, ίσως, στιγμές τους και μην βιάζεστε τόσο πολύ να γίνετε δικαστές».\tΚατηγορία: Super League


Προγραμματισμένη παλαίωση: η τέχνη της εξαπάτησης για να ξοδεύετε περισσότερα ... | Δωρεάν υλικό\nΠρογραμματισμένη παλαίωση: η τέχνη της εξαπάτησης για να ξοδεύετε περισσότερα ...\nLa προγραμματισμένη απαρχαίωση Είναι ένα περίεργο φαινόμενο που οι καταναλωτές γνωρίζουν και φοβούνται. Αλλά, παρά το γεγονός ότι είναι ανοιχτό μυστικό, υπάρχει ακόμα πολύ μυστικό. Επιπλέον, οι κατασκευαστές όλων των ειδών προϊόντων και υπηρεσιών το έχουν μετατρέψει σε τέχνη προκειμένου να επιτευχθούν περισσότερα οφέλη με το κόστος των πελατών που πρέπει να αντικαταστήστε τις συσκευές σας με βιαστικό τρόπο.\nΑυτό φέρει μια σειρά από προβλήματα, όχι μόνο το οικονομικό του εξαναγκασμού των χρηστών να επενδύσουν στην αγορά νέων προϊόντων. Υπονοεί επίσης άλλα σαφή μειονεκτήματα, όπως η παραγωγή μεγαλύτερης ποσότητας εκπομπών και αποβλήτων που δεν συμβάλλουν καθόλου σε ένα πιο βιώσιμο και φιλικό προς το περιβάλλον σύστημα.\n1 Τι είναι η προγραμματισμένη παλαίωση;\n2 Τύποι προγραμματισμένης παλαίωσης\n3 Πλεονεκτήματα και μειονεκτήματα της προγραμματισμένης απαξίωσης\n4 Σε ποιους τομείς επηρεάζει;\n5 Καταπολέμηση της προγραμματισμένης παλαίωσης\nΤι είναι η προγραμματισμένη παλαίωση;\nLa προγραμματισμένη απαρχαίωση Αποτελείται από την παραγωγή αγαθών με μικρή ωφέλιμη ζωή, έτσι ώστε οι καταναλωτές να πρέπει να επαναλάβουν την αγορά βραχυπρόθεσμα. Αυτό το κακό στη βιομηχανία δεν είναι καινούργιο τώρα, αν και τώρα είναι όταν συζητείται περισσότερο. Έχει καθιερωθεί στον τομέα εδώ και πολύ καιρό. Στην πραγματικότητα, ένα από τα πρώτα προϊόντα που επηρεάστηκαν από αυτό το φαινόμενο ήταν τα πρώτα πρωτότυπα λαμπτήρων από τον Thomas Alva Edison το 1901.\nΟ ίδιος ο Έντισον δημιούργησε ένα πρωτότυπο διάρκειας 1500 ωρών, που θα ήταν επιτυχία για τις πωλήσεις των εταιρειών που είναι υπεύθυνες για την κατασκευή του. Είναι δυνατή η δημιουργία πολύ πιο ανθεκτικών λαμπτήρων, ωστόσο αυτό θα σήμαινε ότι δεν θα πουλούσαν τόσο πολύ. Το Phoebus Cartel θα δημιουργηθεί επίσης για να επιβάλει κυρώσεις σε όλους τους κατασκευαστές που δημιουργούν συσκευές που διαρκούν περισσότερο από 1000 ώρες. Μια ολόκληρη πλοκή συμφωνήθηκε στον τομέα να γεμίσει τις τσέπες σας και να σας τις αδειάσει ...\nΜέχρι τότε δεν υπήρχε οικολογική συνείδηση, ούτε δικαιώματα καταναλωτή, οπότε όλος ο κόσμος άρχισε να καταπίνει με αυτήν την πρακτική που διαρκεί μέχρι σήμερα. Επιπλέον, θα έρθουν νέα ορόσημα για αυτήν την πρακτική, όταν επεκτείνεται σε πολλούς άλλους τομείς για να μολύνει ολόκληρη την αγορά προϊόντων και ακόμη και άυλα αγαθά ή υπηρεσίες όπως το λογισμικό.\nΠρόσφατα, Η Apple είναι μία από τις πιο κρίσιμες εταιρείες Έχει λάβει λόγω της προγραμματισμένης παλαιότητας των συσκευών του, όπως το iPod, ή αυτό ορισμένων iPhone του, τα οποία έχουν προκαλέσει ακόμη και παράπονα από ορισμένους οργανισμούς, όπως το OCU.\nΤύποι προγραμματισμένης παλαίωσης\nΜε έναν λεπτό και σχεδόν διαφανή τρόπο για τον χρήστη, οι κατασκευαστές και οι σχεδιαστές έχουν τα πάντα πολύ καλά μελετημένα για να έχουν το μέγιστο όφελος από αυτό που παράγουν. Ωστόσο, οι στρατηγικές μπορεί να είναι πολύ διαφορετικές σε κάθε προϊόν, βρίσκοντας αρκετές είδη προγραμματισμένης παλαιότητας όπως:\nΑπαξίωση προγραμματισμένων παροχών: είναι αυτό που επηρεάζει την απόδοση του προϊόντος που αγοράσατε. Για παράδειγμα, μπορεί να είναι η χωρητικότητα μιας μνήμης που παραμένει μικρή και πρέπει να αγοράσετε μια μεγαλύτερη, η απόδοση ενός CPU, η ισχύς ενός κινητήρα κ.λπ.\nΚοινωνική ή ψυχολογική προγραμματισμένη παλαίωση: επιτυγχάνεται μέσω μάρκετινγκ, μάρκετινγκ και χειραγώγησης της κοινωνίας. Ο Στιβ Τζομπς ήταν ειδικός σε αυτό. Είναι αυτό που ενθαρρύνει τους καταναλωτές να έχουν μια συσκευή για να αισθάνονται ότι αποτελούν μέρος της κοινωνικής κανονικότητας ή να κάνουν ορισμένα κόλπα έτσι ώστε ο χρήστης να πιστεύει ότι η συσκευή του είναι ήδη ξεπερασμένη και πρέπει να την αλλάξει. Για παράδειγμα, έχοντας ένα iPhone ως πιο κομψό και αντικείμενο ταυτότητας μιας ανώτερης κοινωνικής τάξης.\nΛειτουργική ή προεπιλεγμένη προγραμματισμένη αχρηστία: σε αυτήν την άλλη περίπτωση, η προγραμματισμένη παλαιότητα είναι αυτό που προκαλεί ένα προϊόν να σπάσει ή να χαλάσει μόλις περάσει η περίοδος εγγύησης, ώστε να πρέπει να το αντικαταστήσετε με άλλο. Είναι ένα από τα πιο διαδεδομένα σήμερα και σίγουρα το έχετε ακούσει «τα Χ δεν διαρκούν πια όπως παλιά«, Να μπορώ να αντικαταστήσω X για αυτοκίνητα, συσκευές ή οτιδήποτε άλλο ...\nΈμμεση παλαίωση: Σχετίζεται με το προηγούμενο, αφού είναι αυτό που σας εμποδίζει να είστε σε θέση να επισκευάσετε ένα προϊόν επειδή δεν υπάρχουν ανταλλακτικά, επειδή ο κατασκευαστής δυσκολεύει πολύ την επισκευή ή επειδή τα ανταλλακτικά κοστίζουν περισσότερο από την αγορά ενός καινούργιο.\nΠρογραμματισμένη παλαίωση λόγω ασυμβατότητας: μπορεί να είναι παρόμοιο με το όφελος, αλλά κατευθύνεται προς το ασυμβίβαστο. Για παράδειγμα, όταν ενημερώνουν ένα λειτουργικό σύστημα και δεν υποστηρίζει μια συσκευή και σας αναγκάζει να αγοράσετε μια νεότερη αν θέλετε να απολαύσετε τις βελτιώσεις ή μια νέα θύρα ασυμβίβαστη με τις προηγούμενες κ.λπ.\nΠαρατηρήστε την παλαίωση: είναι συνήθως πολύ συχνό σε εκτυπωτές ή πολλαπλές λειτουργίες, όταν η συσκευή προειδοποιεί ότι τα δοχεία μελάνης ή τα τόνερ είναι παρωχημένα ή πρέπει να αλλάξουν ή ότι ορισμένα καθαριστικά κεφαλών μελανιού ετοιμάζονται να σταματήσουν να εργάζονται μετά από ορισμένο χρόνο, ενημερώνει το υλικολογισμικό που σας αναγκάζει να σταματήσετε να χρησιμοποιείτε ορισμένα συμβατά αναλώσιμα κ.λπ.\nΟικολογική παλαίωση: όταν σας κάνουν να αγοράσετε ένα άλλο νέο προϊόν που υποτίθεται ότι είναι πιο βιώσιμο, ενεργειακά αποδοτικό και φιλικό προς το περιβάλλον. Και ίσως να συμβαίνει αυτό, αλλά μπορεί επίσης να συμβεί ότι η αντικατάστασή του δημιουργεί περισσότερα προβλήματα από όσα λύνει, για παράδειγμα, δημιουργώντας ηλεκτρονικά απόβλητα ή ηλεκτρονικά απόβλητα. Επιπλέον, αυτός ο όρος σχετίζεται στενά με το πράσινο πλύσιμο ή το πράσινο πλύσιμο προσώπου που πολλές εταιρείες θέλουν να προσποιηθούν ...\nΆλλοι τομείς Διαφορετικά από το υλικό και το λογισμικό, έχουν επίσης άλλη παλαιότητα, όπως η αισθητική για τη βιομηχανία μόδας και αξεσουάρ, λόγω της καλύτερης ημερομηνίας ή ημερομηνιών λήξης για τρόφιμα ή φάρμακα κ.λπ.\nΠλεονεκτήματα και μειονεκτήματα της προγραμματισμένης απαξίωσης\nΠραγματικά προγραμματισμένη παλαίωση έχει μικρό ή καθόλου όφελος για τον καταναλωτήΕ Του φέρνει πρόβλημα μόνο. Τα οφέλη είναι μόνο για τις εταιρείες που πωλούν αυτά τα προϊόντα, αφού είναι αυτά που επωφελούνται όταν πρέπει να αγοράσετε νέες συσκευές από αυτές. Δηλαδή, ο μόνος στόχος του είναι το οικονομικό κέρδος.\nΩστόσο, αυτό φέρνει προβλήματα πολύ σημαντικά που απορρέουν από αυτήν την πρακτική, όπως:\nΟ αντίκτυπος στις οικονομίες των καταναλωτών.\nΗ παραγωγή μεγαλύτερης ποσότητας ηλεκτρονικών αποβλήτων ή ηλεκτρονικών αποβλήτων (και άλλων ειδών αποβλήτων και παραγόμενων απορριμμάτων) που μολύνουν ή δεν καταλήγουν να ανακυκλώνονται.\nΜεγαλύτερη κατανάλωση, η οποία συνεπάγεται την εκμετάλλευση περισσότερων πόρων και λιγότερο βιώσιμης βιομηχανίας.\nΣε ποιους τομείς επηρεάζει;\nΠρογραμματισμένη παλαίωση δεν επηρεάζει μόνο τον κόσμο των νέων τεχνολογιών, όπως το υλικό και το λογισμικό, καθώς και πολλά άλλα, όπως οχήματα, μόδα, τρόφιμα, η φαρμακοβιομηχανία και μια μεγάλη κλπ.\nΚαταπολέμηση της προγραμματισμένης παλαίωσης\nΓια την καταπολέμηση της προγραμματισμένης παλαιότητας, απαιτείται δέσμευση από την πολιτική τάξη να επιβληθούν κυρώσεις σε όσους την ασκούν και να τη ρυθμίσουν ώστε να αποτραπεί η πραγματοποίησή της. Ωστόσο, πολλές κυβερνήσεις είναι κάπως απρόθυμες να το πράξουν λόγω της οικονομικής πίεσης από τις διάφορες ομάδες πίεσης στον επηρεαζόμενο βιομηχανικό τομέα.\nΗ κλιματική αλλαγή και η αυξημένη ευαισθητοποίηση των χρηστών βοηθούν ορισμένους οργανισμούς να αρχίσουν να δημιουργούν νόμους για την καταπολέμηση της προγραμματισμένης παλαιότητας. Μια περίπτωση αυτού είναι το Ευρωπαϊκής Ένωσης, η οποία έχει δημιουργήσει μια σειρά πρωτοκόλλων προς όφελος των Ευρωπαίων καταναλωτών. Για παράδειγμα, παρατείνετε τα έτη εγγύησης, επιτρέψτε την επισκευή προϊόντων και κάντε τους κατασκευαστές να το διευκολύνουν με αρθρωτά σχέδια και παραγωγή ανταλλακτικών για μεγάλο χρονικό διάστημα, τυποποίηση ορισμένων εξαρτημάτων (π.χ. φορτιστές), χρήση ετικετών που δείχνει την αξιοπιστία του οι συσκευές που θα βοηθήσουν τον καταναλωτή να επιλέξει καλύτερα κ.λπ.\nΌλα αυτά θα συμβάλουν πολύ θετικά στην περιβαλλοντικών επιπτώσεων και στην καταπολέμηση της κλιματικής αλλαγής, εκτός από το να καταστήσει τους καταναλωτές πιο αξιόπιστα και οικονομικά προϊόντα.\nΩς χρήστης Μπορείτε επίσης να εφαρμόσετε ορισμένες ενέργειες που θα βοηθήσουν στην καταπολέμηση της προγραμματισμένης παλαιότητας:\nΔώστε προτεραιότητα στην αγορά πιο αξιόπιστων και αρθρωτών προϊόντων.\nΕπαναχρησιμοποιήστε προϊόντα πουλώντας τα ως μεταχειρισμένα ή δωρίζοντάς τα για να τους δώσετε μια νέα ευκαιρία.\nΑνακύκλωση και σωστή απόρριψη. Αυτό, αν και δεν συμβάλλει άμεσα στην καταπολέμηση της προγραμματισμένης παλαιότητας, είναι καλή πρακτική να αποφεύγεται ότι τα σκουπίδια καταλήγουν σε μόλυνση ή σε ακατάλληλους χώρους υγειονομικής ταφής.\nΠροώθηση της κουλτούρας της υπεύθυνης κατανάλωσης, τόσο κοινωνικά όσο και περιβαλλοντικά.\nΑγοράστε προϊόντα που σας διευκολύνουν στην επισκευή, είτε με ανταλλακτικά που μπορούν να αφαιρεθούν για αντικατάσταση, είτε από κατασκευαστές που παρέχουν μακροχρόνια υποστήριξη και ανταλλακτικά.\nΦροντίστε τα προϊόντα σας για να παρατείνετε τη διάρκεια ζωής τους.\nΠλήρης διαδρομή προς το άρθρο: Δωρεάν υλικό » General » Προγραμματισμένη παλαίωση: η τέχνη της εξαπάτησης για να ξοδεύετε περισσότερα ...\nΠολύ καλό άρθρο! Ευχαριστώ!\nΑπάντηση σε raas\nΣας ευχαριστούμε πολύ που μας διαβάσατε!\nΑπάντηση στον Ισαάκ\nRaspberry Pi vs NAS Servers: Όλα όσα πρέπει να γνωρίζετε\nΣπιτικό ολόγραμμα: πώς να κάνετε αυτές τις γραφικές παραστάσεις


Μακαρονάδα με σάλτσα μανιταριών και λουκάνικα κοτόπουλο – easykuzina\nΜακαρονάδα με σάλτσα μανιταριών και λουκάνικα κοτόπουλο\neasykuzina > ΖΥΜΑΡΙΚΑ > Μακαρονάδα με σάλτσα μανιταριών και λουκάνικα κοτόπουλο\n03/08/2017 ΖΥΜΑΡΙΚΑ, ΚΡΕΑΤΙΚΑroula\n3 μικρά λουκάνικα κοτόπουλο\nΤυλίγουμε τα λουκάνικα με αλουμινόχαρτο και τα βάζουμε σε μέτριο φούρνο για 20′ μέχρι να σκληρύνουν, γιατί αν τα κόψουμε ωμά, καθώς είναι μαλακά, θα λιώσουν.\nΒράζουμε τα σπαγγέτι, τα σουρώνουμε, τα ξεπλένουμε με τρεχούμενο νερό και τα περιχύνουμε με λίγο ελαιόλαδο να μην κολλήσουν. Αν θέλουμε, τα περνάμε από καυτό βούτυρο.\nΣε βαθύ τηγάνι σοτάρουμε στο ελαιόλαδο το κρεμμύδι, το σκόρδο και τα μανιτάρια.\nΣβήνουμε με το κρασί, αφήνουμε να εξατμιστεί το αλκοόλ και προσθέτουμε την ντομάτα, τις πιπεριές, αλάτι, πιπέρι, τον βασιλικό και 50 ml νερό μαγειρεύοντας για 20′ μέχρι να μαλακώσουν τα κρεμμύδια και οι πιπεριές και να δέσει η σάλτσα.\nΣτα 15′ ρίχνουμε και τα λουκάνικα και αφήνουμε για τα υπόλοιπα 5′.\nΒάζουμε σπαγγέτι στα πιάτα και από πάνω μοιράζουμε τη σάλτσα.\n← Μελιτζάνες λαδερές με γέμιση χωριάτικης\tΝορβηγικά τσουρεκάκια →


54 κρούσματα σήμερα στην Ικαρία\n30 Μαρ 2022 18:00\nΣυνεχίζεται για 94η ημέρα η καταγραφή των κρουσμάτων στο νησί μας. Σήμερα ο ΕΟΔΥ κατέγραψε 54 κρούσματα. Τα κρούσματα αυτά αφορούν τόσο την Ικαρία όσο και τους Φούρνους. Στο σύνολο αυτές τις 94 ημέρες έχουμε 1842 κρούσματα, ενώ από τις 30 Απριλίου του 2021 έχουμε καταγράψει 2195.\nΤα κρούσματα των 94 ημερών καταγράφονται στον παρακάτω πίνακα\nΑπό πλευράς εμβολίων ο ΕΟΔΥ έχει ανακοινώσει ότι έχουν γίνει 17.536 δόσεις, όπου έχουμε 6.553 ολοκληρωμένους εμβολιασμούς (67,31%) και 266 (2,73%) που έχουν κάνει μόνο την πρώτη δόση, δηλαδή έχουμε το 70,04% του πληθυσμού του νησιού μας και των Φούρνων (9736 με βάση την απογραφή του 2011) να έχουν κάνει έστω την πρώτη δόση, ενώ έχουν εμβολιαστεί και 4.444 άνθρωποι (45,65 %) με τρίτη δόση.\nΗ τρίτη δόση του εμβολίου έχει χαμηλά ποσοστά, ωστόσο και η δεύτερη δεν έχει φτάσει στο επιθυμητό 80%. Στην Ελλάδα μετά και τη σημερινή ανακοίνωση έχουμε 27.454 νεκρούς από τον Κορωνοϊό, μέσα σε δύο χρόνια (Ο πρώτος καταγράφηκε στις 26 Φεβρουαρίου του 2020). Περισσότερα στις 21:15\nOne thought on “54 κρούσματα σήμερα στην Ικαρία”\nΠαράθεμα: Κορωνοϊός: 27.454 θάνατοι στην Ελλάδα


Δημήτρης Μούγιος, ο νέος σχολιαστής του Eurosport | Porosnews : Porosnews\nΑρχική Σελίδα » Επικαιρότητα » Δημήτρης Μούγιος, ο νέος σχολιαστής του Eurosport\nΔημήτρης Μούγιος, ο νέος σχολιαστής του Eurosport\n25/04/2014 | Επικαιρότητα, Αθλητικά | 17 Σχόλια\nΟ Ποριώτης αργυρός ολυμπιονίκης του Πεκίνου Δημήτρης Μούγιος και το Eurosport ξεκίνησαν συνεργασία στις 30 Μαρτίου.\nΟ Μούγιος θα είναι ο επίσημος σχολιαστής του καναλιού για το άθλημα της κωπηλασίας αλλά και για τα αθλήματα του κανοε καγιάκ ήρεμων νερών καθώς επίσης και για το κανοε καγιάκ σλάλομ.\nΈχει ήδη μεταδώσει τους αγώνες του παγκοσμίου κυπέλλου στο Σίδνεϊ (κωπηλασία), καθώς επίσης και την αναμέτρηση του πανεπιστημίου του Κέιμπριτζ εναντίον της Οξφόρδης (κωπηλασία).\nΟ Δημήτρης Μούγιος Λαμπαδηδρόμος στην Αρχαία Ολυμπία\nΗ Ολυμπιακή Φλόγα ξεκίνησε το ταξίδι της στο Ρίο ντε Τζανέιρο της Βραζιλίας, που φιλοξενεί τους 31ους Ολυμπιακούς αγώνες, 120 […]...\nΠολύμερος και Μούγιος λαμπαδηδρόμοι της Ολυμπιακής φλόγας (video)\nΑπό τα χέρια των Ολυμπιονικών μας Βασίλη Πολύμερου και Δημήτρη Μούγιου, στα γραφικά στενά της Καστέλας , πέρασε η Ολυμπιακή […]...\nΠρόεδρος του ΝΟΠΤ ο Δημήτρης Σπυριδάκης- Τι δηλώνει για την παραίτηση Γρίβα\nΛάβαμε το ακόλουθο μέιλ από τον Πρόεδρο του ΝΟΠΤ κ. Δημήτρη Σπυριδάκη, σχετικά με την ανάρτηση μας, για τις εκλογές […]...\n25/04/2014 at 7:42 pm\nΑυτά να βλέπουμε, όσοι αγωνιζόμαστε να καταρρίψουμε το παγκόσμιο ρεκόρ στο …ξεκατίνιασμα!\nΤέτοια παιδιά είναι καμάρι για μας.\nΝα δεις όμως που δεν θα υπάρξουν σχόλια ούτε για αυτή την είδηση, όπως δεν υπήρξαν και για τη διάκριση της χορωδίας του Πόρου, και για άλλα επιτεύγματα. Ενώ για κάτι… “άλλες” ειδήσεις, πέφτουνε κάτι κατοστάρες, ναααα με το συμπάθειο!\nΔεν λες πάλι καλά που υπάρχει και το porosnews και τα γράφει!\n25/04/2014 at 10:02 pm\nΔεν ξέρω σε ποιους αναφέρεται ο αγώνας για το “παγκόσμιο ρεκόρ στο ξεκατίνιασμα”, αλλά αν αναφέρεται σε σχολιαστές του Poros News, είναι μία γενικότητα που αδικεί πολλούς σχολιαστές που καταθέτουν την άποψή τους με κόσμιο τρόπο και με επιχειρήματα. Και επειδή υποθέτω ότι το “ξεκατίνιασμα” αφορά σε σχόλια που γίνονται σε αναρτήσεις με πολιτικό περιεχόμενο, είναι ευνόητο ότι η πολιτική συγκυρία είναι τέτοια που απασχολεί όλο και περισσότερους πολίτες μιας και τα δύο κόμματα εξουσίας – πρώην εχθρικά και εσχάτως ερωτευμένα προκειμένου να μην χάσουν την κουτάλα της εξουσίας – που κατέστρεψαν τις ζωές και μέλλον των νέων, μηχανεύονται όλο και περισσότερους τρόπους για να μας …ξανασώσουν, μαζί με ψεύδη σαν αυτά με τα οποία υπέκλεψαν τις ψήφους των αφελών πολιτών τον Ιούνιο του 2012. Για όποιον παρακολουθεί τις μεθοδεύσεις που “αι δύο αγαπημέναι αδελφαί” ακολουθούν μέρα με τη μέρα, είναι φανερό ότι έχουν βάλει χέρι και στην Τ.Α. με διάφορους υποψηφίους που ως “μαξιλαράκια” θα παίξουν – με ανταλλάγματα βεβαίως – τον ρόλο τους.\nΕπομένως, δικαιολογημένο το ενδιαφέρον των σχολιαστών για ό,τι αφορά στο δικό τους μέλλον ή στο μέλλον των παιδιών τους, που είναι, και ΠΡΕΠΕΙ να είναι, μεγαλύτερο από το ενδιαφέρον που έχουν για την επαγγελματική αποκατάσταση ενός διακεκριμένου αθλητή, που σίγουρα αξίζει κι αυτός συγχαρητήρια για ό,τι πέτυχε για τον εαυτό του.\nΓιούριιααααα, η Κατερίνα Βελουχιώτης είναι μαζί μας, ΟΛΟΙ στους δρόμους !!!\nΓια μία φορά μείνε στο θέμα και μην το διευρύνεις στην πολιτική σκηνή του τόπου μας, καταλάβαμε ότι είσαι αριστερή, φτάνει.\nνα σου θυμίσω οτι είχατε την ευκαιρία να συνεργαστείτε και να κάνετε κυβέρνηση εσείς, την αφήσατε και πέρασε, τώρα τι κλαίγεσαι;;; επειδή έκαναν οι άλλοι 2 που είναι θέμα τιμής η ρεμούλα και η μίζα, σιγά μην την άφηναν την ευκαιρία.\nσε κάθε περίπτωση πλειοψηφικά βγήκαν (και μην αρχίσουμε πάλι με το νόμο).\nΑγαπητή μου Κατερίνα, μην τα παίρνεις προσωπικά. Εσύ πάντα σχολιάζεις με σοφία και κοσμιότητα. Όμως δεν βλέπεις τι γίνεται σε άλλα κείμενα από άλλους σχολιαστές; Πώς μιλάει ο ένας και πώς απαντάει ο άλλος; Και επειδή εγώ είμαι Ποριώτης γέννημα – θρέμμα, τους ξέρω σχεδόν όλους αυτούς και στενοχωριέμαι για το επίπεδο από τη μία, ενώ καμαρώνω όταν βλέπω κάτι καλό και μάλιστα από νέους της ιδιαίτερης πατρίδας μου.\nΒέβαια αν το δει κανείς γενικά το ζήτημα πώς θα μπορούσε να διαφωνήσει μαζί σου; Αλλά ίσως δεν έχεις μάθει και τι γίνεται στον Πόρο αυτή την “προεκλογική” περίοδο. Εγώ δε, καθώς και οι δικοί μου, καλούμεθα να πάμε και να ψηφίσουμε κιόλας, και μάλιστα 2 φορές και να δαπανήσουμε – εκτός από χρόνο- και κανα πεντακοσάρικο ευρουλάκια, λες και μας περισσεύουν. (βενζίνες, ξενοδοχείο, φαγητό, κα’να δωράκι κλπ.)\nΣε τοπικά ζητήματα αποκλειστικά αναφέρομαι στο πιο πάνω σχόλιό μου και στενοχωριέμαι.\nΌσο αφορά στο Δημήτρη Μούγιο δεν πρόκειται φυσικά για μια απλή διάκριση. Εσύ γνωρίζεις πιο καλά από όλους μας την τιμή που περιποιούσαν οι Έλληνες από τα αρχαία χρόνια στους Ολυμπιονίκες. Μέχρι τα τείχη τους γκρέμιζαν.\nΚαι αυτό το παιδί είναι πατριωτάκι μου.\nΜη με μαλώνεις λοιπόν που νιώθω περήφανα για το ανάστημα ενός νέου Ποριώτη και μάλιστα σε μια εποχή που υπάρχει έλλειμμα αναστημάτων και -όπως κι εσύ, προφανώς, υπονοείς- πλεόνασμα… αποστημάτων!\nΚαλημέρα και σε ευχαριστώ και πάλι, δημόσια, για την αγάπη σου για τον Πόρο και για όσα κάνεις μέσα από το ιστολόγιό σου για αυτό το ωραίο νησάκι, αλλά και για όσους ασχολούμαστε με τον πολιτισμό.\nΆρις (ο εκ Πόρου ορμώμενος)\nΣυγχαρητήρια στον Δημήτρη Μούγιο!!! Ας αποτελέσει πρότυπο και για άλλαπαιδια της περιοχής!\nΜπήκα να συγχαρω και βλέπω άλλα εδω μεσα. Κα Κατερίνα Σ.Μ., εχετε πολλές επιλογές μέσων να εκθέσετε και να αναλύσετε τις πολιτικές σας πεποιθήσεις. Δεν ειναι ανάγκη να το κάνετε και εδω.\nΤο σχόλιο του kostis “Για μία φορά μείνε στο θέμα” και “καταλάβαμε ότι είσαι αριστερή, φτάνει.” με καλύπτει απόλυτα.\n26/04/2014 at 4:54 pm\nΑΪΜΑ ΤΑΣΠΑΧΑ ΝΑ ΓΚΟΥΚΑ\nΤο άσμα που ακολουθεί περιλαμβάνανεται στο βιβλίο μου “Διάταξέ με…” και αφιερώνεται σε όσους δεν κατάλαβαν κανένα από τα άλλα ποιήματα που περιλαμβάνει. Η μουσική ομολογώ ότι δεν “λέει” και πολλά, είναι ένα απλό ματζοράκι και παίζεται συνήθως σε τέμπο 2/4 από DO+ RΕ+ ή ΜΙ+. Ο στίχος όμως- σε επινενοημένη γλώσσα- είναι αδιαμφισβήτητα αριστουργηματικός, με το βάθος των νοημάτων που εκφράζει:\nΤσοτρασόν// με σόρε στε ντολάν//οκούρμπε κροχελάρε//τριμπιλάντρα,\nΤαματσόν//τσιπσέχε λορασπόν// οντίκσα κεαμί μαχά ταχάντρα.\nΆϊμα – τασπαχά// μεναστρίμα τουρατρί// τασπαχά// μπορμέ ντολένια// αϊνιόοοοοο, σερλέ- του- χρί.\nΆϊμα – τασπαχά// τουραστρίμα μενακρί// τασπαχά ντορμέ μπολένια/ αϊνιό, αϊνιό, αϊνιόοοοο//σερλέ -του – χρί.\n(Α, ρε Μπάμπη, να σαι καλά, που μας αφήνεις και γράφουμε ό,τι θέλουμε…)\nΕγώ τά’ λεγα, δεν τά’ λεγα; Πώς δεν τά ΄λεγα! Και πού είσαι ακόμα…\nγια να σε διευκολύνω να καταλαβαίνεις πότε ένα σχόλιο είναι εντός ή εκτός θέματος, να σου εξηγήσω ότι εκτός από το θέμα που βάζει η ανάρτηση, δημιουργούνται κατά τη συζήτηση και ένα σωρό άλλα που συνδέονται μ’ αυτήν ή με ό,τι άλλο προκύπτει από την συζήτηση. Στην παρούσα, λοιπόν, ο κύριος Αντάνης, με το πρώτο του σχόλιο, αναφέρθηκε – και πολύ καλώς έπραξε αφού έτσι θεώρησε σκόπιμο – ότι “δεν θα υπάρξουν σχόλια για αυτή την είδηση”, ότι “σε άλλες ειδήσεις, πέφτουνε κάτι κατοστάρες” όπου συμβαίνει “ξεκατίνιασμα”. Δική μου εκτίμηση ήταν ότι έπρεπε να αιτιολογήσω για ποιο λόγο πέφτουν κατοστάρες σε άλλες ειδήσεις. Και αυτό έκανα, τίποτα περισσότερο – υποθέτω πως μου αναγνωρίζεις το δικαίωμα. Δεν βγήκα από το θέμα, τα follow up σχόλια είναι πάγια τακτική στις συζητήσεις.\nΑν ενοχλήθηκες (και πάλι) από τον τρόπο που το αιτιολόγησα, πιθανολογώ ότι ενοχλήθηκες όχι για ό,τι έγραψα, αλλά ενοχλήθηκες για την “αδυναμία” σου να αντεπιχειρηματολογήσεις αφού τα γεγονότα που ανέφερα, προς εξήγηση των πολλών σχολίων που προκαλούν άλλα θέματα, τα παρέθεσα με τα δικά τους λόγια και έργα, και είναι αδιάψευστα. Η παράθεση των ψευδών και των μεθοδεύσεων των δύο συνεταίρων, όπως και η οικονομική καταστροφή της χώρας που προκάλεσαν αυτά τα δύο κόμματα κυβερνώντας επί 40 μεταχουντικά έτη, είναι γεγονότα, δεν είναι εκτιμήσεις ούτε απόψεις μου. Ούτε δεξιές, ούτε αριστερές, ούτε μπλε, ούτε κόκκινες, ούτε ροζ. Αυτά για να σε διευκολύνω να καταλαβαίνεις τι διαβάζεις.\nKαι, βεβαίως, δεν χρεώνω σ’ εσένα την αδυναμία να αντεπιχειρηματολογήσεις – ξέρεις καλά ποιοι έχασαν, με τις πράξεις τους, το δικαίωμα να στηρίζονται οι επιλογές και τα έργα τους. Με κάθε καλή διάθεση σου λέω ότι δεν τιμά κανέναν να καταφεύγει σε σχόλια με στρεψοδικίες, με e-διαγνώσεις για πολιτικές ή κομματικές εντάξεις των συνσχολιαστών του, και με φαιδρότητες του στυλ “τώρα τι κλαίγεσαι”. Για κάθε τι που γράφω, παραθέτω στοιχεία και επιχειρήματα, αν έχεις κι εσύ, μην διστάζεις, ρίξτα.\nαν διακατέχεσαι από περιέργεια για τα πολιτικά φρονήματα του κάθε αναγνώστη/σχολιαστή, μπορείς να προτείνεις στον κύριο Κανατσίδη να ξεκινήσει μία ον λάιν ψηφοφορία. Εμένα μου αρκεί να στέκομαι σε ό,τι διαβάζω στις δημόσιες, πάντα, τοποθετήσεις – οι ετικέτες πολιτικών φρονημάτων δεν είναι δικό μου …χόμπυ.\nΚύριε Αντάνη, ζητώ συγγνώμην που ο χρόνος δεν μου επιτρέπει να απαντήσω απόψε στο σχόλιό σας. Βάλατε ένα σωρό θέματα και έχω να ανοίξω και την Μπριτάνικα για να πάρουμε από την αρχή τους Ολυμπιακούς αγώνες.\n26/04/2014 at 10:13 pm\ntoulaxiston se auto ton nisi exoume kai enan argyro olybioniki!toulaxiston exoume kai kati apo to opoio boroume na apokomisoume ligo aisiodo3ia\n27/04/2014 at 6:48 pm\nπριν σχολιάσουμε τα νέα θέματα που προέκυψαν από την συζήτηση – εννοώ αυτά για το αρχαιοελληνικό ολυμπιακό ιδεώδες, και το άλλο των ετεροδημοτών που αναγκάζονται να πηγαίνουν στον τόπο που θέλουν να ψηφίζουν -, και για να μην νομίζουν κάποιοι ότι γράφουμε ό,τι θέλουμε, θα έλεγα ότι πρέπει να συμφωνήσουμε, ή να διαφωνήσουμε, στο παρακάτω που έχει να κάνει με το κυρίως θέμα:\nΗ δική μου διαπίστωση είναι πως το poros news, ως ειδησεογραφικό σάιτ του Πόρου και της Τροιζηνίας, στην παρούσα ανάρτηση η είδηση που φιλοξενεί αφορά σε μία επαγγελματική συμφωνία ενός διακεκριμένου Ποριώτη αθλητή, και δεν έχει να κάνει με μία ετεροχρονισμένη είδηση για την μεγάλη του διάκριση πριν 6 χρόνια. Κάνω λάθος;\nΗ καλή είδηση μου έδωσε απλά την ευκαιρία να κάνω μια ακόμα προσπάθεια να σχολιάζουμε και τις καλές ειδήσεις, αλλά και όλες τις άλλες με κοσμιότητα και με σεβασμό. Εάν μαθαίναμε σεβασμό ίσως δεν θα χρειαζόταν να μάθουμε τίποτε άλλο. Το πιστεύω αυτό.\nΣτενοχωρήθηκα που… δικαιώθηκα, με τα σχόλια που γράφτηκαν, αμέσως μετά το δικό σας, χωρίς να σας γνωρίζουν. Εγώ έχω την μεγάλη τιμή και τύχη Κυρία Κατερίνα, να σας γνωρίζω προσωπικά καθώς και την προσωπικότητά σας, τις αρχές σας, τα έργα σας, αλλά και την καλοσύνη σας. Γι αυτό και έβαλα το τραγούδι μου- σε γλώσσα επινενοημένη-, που ίσως είναι η μόνη που καταλαβαίνουμε. (Δεν θα δώσω περισσότερες εξηγήσεις).\nΝα προσθέσω μόνο ότι προχτές αντί για άλλο σχόλιο σε ένα άλλο κείμενο στο porosnews, έδωσα μόνο τον ορισμό του πεσιμιστή.Δεν ξέρω αν το διαβάσατε. Να τον επαναλάβω;\nΠεσιμιστής είναι ο άνθρωπος που όταν περνάει καλά νιώθει άσχημα, γιατί φοβάται, πως εάν περνάει καλύτερα θα νιώθει χειρότερα.\n28/04/2014 at 5:31 pm\nΓια μένα το νόημα της είδησης ήταν το εξής απλό: Ένα νέος της περιοχής μας δούλεψε σκληρά, διακρίθηκε και απολαμβάνει αναγνώριση που επισφραγίστηκε και με μία επαγγελματική συμφωνία.\nΧαρούμενη είδηση, που εμπνέει και άλλους και τους δίνει κουράγιο να συνεχίσουν να δουλεύουν ο καθένας στον τομέα που επέλεξε προσπαθώντας να διακριθούν.\nΓιατι στο μυαλό κάποιων, αυτό θεωρείται δευτερεύον και πρέπει να το μαγαρίσουν κάνοντας πολιτικά σχόλια λες και δεν υπάρχουν ένα κάρο άλλες ειδήσεις στο porosnews για να το κάνουν;\nΠώς θα σας φαινόταν Κατερίνα Σ.Μ αν έμπαινα στο μπλογκ σας, και έγραφα απο κάτω μικροπολιτικά σχόλια ΑΚΡΙΒΩΣ οπως κάνατε εσεις εδω; Μήπως γι αυτό δεν επιτρέπετε τα σχόλια στο ΔΙΚΟ ΣΑΣ χώρο; Για να μην σας κάνουν αυτό που κάνετε;\nΔημήτρης Μούγιος says:\n02/05/2014 at 6:11 pm\nΑγαπητοι φιλοι δυστυχως δεν σας γνωριζω προσωπικα. Χαιρομαι ομως που με αγαπατε και που αγαπατε τον τοπο μας οσο και εγω.\nΘα ηθελα να αποσαφηνισω κατι. Με τον εν λογω τηλεοπτικο σταθμο δεν εχω προσαψει καποια εμπορικη-οικονομικη συμφωνια. Δεν εχω συμβολαιο, συμβαση ή κατι αναλογο. Θα ηθελα ομως αφου μου δινετε αυτη η ευκαιρια να σας δηλωσω οτι εγω νιωθω πολυ περυφανος και ιδιαιτερα χαρουμενος που ο σταθμος με καλεσε να σχολιαζω πραγματα που γνωριζω αριστα (ναυταθλητικος αθλητισμος, κωπηλασια & κανοε καγιακ),οταν στο μερος που μεγαλωσα και διακριθηκα δεν με εχουν αξιοποιησει οχι μονο σε συμβουλευτικο επιπεδο αλλα ουτε καν σαν “γλαστρα” σε πολιτιστικα δρομενα.\nΑγαπητέ μας Δημήτρη, Σε ευχαριστούμε για το σχολιό σου. Θα ήθελα να σου απαντήσω στα ζητήματα που έθιξες:\n1. Δεν πειράζει που εσύ δεν μας γνωρίζεις. Ήταν μεγάλη τιμή που, μαζί με ΟΛΟ τον κόσμο που σε γνώρισε -και γνώρισε και τον Πόρο- σε γνωρίζουμε εμείς.\n2. Το ρεπορτάζ του κ. Κανατσίδη περί συνεργασίας σου με το διεθνούς εμβέλειας και ευρύτατης θεαματικότητας EUROSPORT, έκανε κι εμάς πολύ περήφανους.\n3. Στην όμορφη πατρίδα μας, που γενικά κατοικείται από ανθρώπους με πολλά προτερήματα, δυστυχώς δεν έχουν εκλείψει ακόμα και κάποια ελαττώματα της φυλής μας, όπως ο φθόνος, αλλά και η… απάθεια. Μη ξεχνάς ότι, αφενός μια παλιά πόλη της Τροιζηνίας έφερε το όνομα… Απάθεια, και αφετέρου ότι όποιος γινόταν πολύ δημοφιλής στην Ελλάδα, τελικά… εξοστρακιζόταν!\n4. Είναι αλήθεια ότι έχουμε φτάσει στο σημείο να πρέπει να απολογούνται, άλλοι για τις επιδόσεις τους και άλλοι για τις γνώσεις τους, παραγνωρίζοντας ακόμα και τους σύγχρονους κανόνες του διεθνούς μάνατζμεντ, όπου ο καλός μάνατζερ δεν τα ξέρει όλα, αλλά ξέρει ποιος ξερει εκείνα που αυτός δεν ξέρει.\n5. Το έχω ξαναγράψει αυτό αλλά δεν θα πάψω να το βροντοφωνάζω και τώρα μου έδωσες κι εσύ την ευκαιρία, με τα περί “γλάστρας”, που ανέφερες.\n6. Όμως αφού εσύ εκφράζεις τέτοιο παράπονο, παύουμε να παραπονιόμαστε εμείς και σε αυτό μας βοήθησες να γαληνέψουμε τα κατά καιρούς συναισθήματά μας και να πάψουμε να απορούμε, μουρμουρίζοντας: “αφού φέρονται στον Μούγιο έτσι, κατά μείζονα λόγο θα αγνοήσουν εμάς”.\n7. Εμάς τους άσημους μεν, που όμως όταν προτείναμε εδώ και αρκετά χρόνια να προσφέρουμε τις όποιες -αλλά αδιαμφισβήτητες- γνώσεις μας, εντελώς δωρεάν, όχι μόνο δεν τις δέχτηκαν, αλλά πολύ πρόσφατα, εντελώς… δημοκρατικά(!) και εγγράφως μάλιστα, μας προέτρεψαν ακόμα και να μη… μιλάμε. (Όπως βλέπεις, αυτή τη χάρη δεν τους την κάνουμε).\n8. Επίτρεψέ μου, αγαπητέ μας Δημήτρη, να σου αφιερώσω κάποιους στίχους μου με τίτλο “Κλωνάρι ελιάς”. Υπάρχουν στο βιβλίο μου, με τίτλο “Διάταξέ με…” και τώρα που είδα τη φωτογραφία με τον κότινο, που έχει “βγάλει” και βάλει ο κ. Κανατσίδης στο ρεπορτάζ του, το θυμήθηκα:\n(“Ο αγώνας να μην ειναι μήλειος ή χρηματίτης, αλλά στεφανίτης” – Δελφικός χρησμός για την υφή των Ολυμπιακών αγώνων)\n“Εγέρασα μωρέ παιδιά/ σαράντα χρόνια παίχτης/ κι αν δεν αντέχω όπως παλιά/ ο χρόνος ειν’ ο φταίχτης.\nΣτα στάδιο πια δεν μπορώ/ γύρους οχτώ να τρέξω/ και στα ξερά τα γήπεδα/ ποδόσφαιρο να παίξω.\nΌμως τον Άγιο ευχαριστώ/ που μ’άφησε να πάρω/ στρωμένη πάσα απ΄τη ζωή/ στο τέρμα να σκοράρω.\nΔεν έγινα πρωταθλητής/ μα, όπως λέει ο Κανόνας/ το τρόπαιό μου ήτανε/ ο ίδιος ο αγώνας.\nΚαι τώρα που δεν παίζω πια/ το θεωρώ ευλογία/ που βλέπω νέους αθλητές/ να φέρνουνε βραβεία.\nΤρέχουν και αγωνίζονται/ και κυνηγούν τις νίκες/ για τη μικρή πατρίδα μας/ λαμπροί Ολυμιονίκες.\nΚαθώς τους βλέπω να νικούν/στα βάρη και στους δρόμους/\nνα τους σηκώσω θά’θελα/ περήφανα στους ώμους.\nΚι αν το κορμί μου δεν μπορεί/ όλους να τους αντέξει/\nη αγέραστη καρδούλα μου/ στεφάνι θα τους πλέξει.\nΚαι πριν κοπεί το νήμα μου/ θα πλέξω ακόμα ένα/\nκαι σε μια… σπάνια γιορτή/ θα μου το δώσω… εμένα!\nΜε όλη μου την εκτίμηση και το θαυμασμό\nΔημότης Πόρου ( arimari@otenet.gr)\n05/05/2014 at 9:14 pm\nκατ’ αρχάς ζητώ συγγνώμην που δεν απάντησα εγκαίρως, αλλά (και να που μπαίνει πάλι ένα “πολιτικό” θέμα) επί πολλές ημέρες ζούσαμε το θαύμα μιας γερμανικής …επένδυσης. Eπί 8 και πλέον 24ωρα, μεγάλη περιοχή της πόλης που ζω, έμεινε χωρίς τηλέφωνο και ίντερνετ.\nΓια το θέμα μας τώρα, αφού συμφωνούμε πως η είδηση δεν ήταν – και πώς μπορούσε να είναι, άλλωστε; – για την μεγάλη διάκριση που πέτυχε ο Δημήτρης στους Ολυμπιακούς, τότε υποθέτω πως συμφωνείτε ότι είναι δικαιολογημένοι όσοι δεν έκαναν την ίδια σκέψη μ’ εσάς – δεν γίνεται να κάνουν όλοι σκέψεις-καρμπόν. Αυτό ήταν το νόημα του σχολίου μου και νομίζω ότι το εξήγησα σαφώς – δεν σας “μάλωσα”, εσείς “μαλώσατε” τους αναγνώστες που δεν σκέφθηκαν το ίδιο μ’ εσάς.\nΚατά τα λοιπά, πιστεύω ότι ο Πόρος δεν διαφέρει από τους άλλους Δήμους που οι κάτοικοί τους βιώνουν την φορτισμένη προεκλογική ατμόσφαιρα, είτε ως υποψήφιοι είτε ως ψηφοφόροι που βιώνουν τα καθημερινά προβλήματα του τόπου τους. Και αν κάποιοι σχολιαστές ξεφεύγουν, αυτό χαρακτηρίζει τους ίδιους και όχι αυτούς στους οποίους επιτίθενται με αήθεια και προσβλητικούς χαρακτηρισμούς. Λογική και κρίση διαθέτουμε όλοι και καταλαβαίνουμε ποια είναι τα κακόβουλα σχόλια και ποια είναι αυτά που εμπεριέχουν κριτική με επιχειρήματα, έστω κι αν γράφονται σε αιχμηρή γλώσσα. Για το λόγο αυτό, να μην στενοχωριέστε για τα σχόλια που γράφονται χωρίς να γνωρίζει ο ένας τον άλλον προσωπικώς. Στο αχανές διαδίκτυο αυτό είναι ο κανόνας: να μην γνωρίζει ο ένας τον άλλον. Αν κάποιος θέλει να συμμετέχει πρέπει πρώτα να δεχτεί αυτόν τον κανόνα, και η άποψή μου είναι πως έτσι οι συζητήσεις είναι ειλικρινέστερες, απαλλαγμένες από βάρη που κάποιες φορές επιβάλλουν κοινωνικές ή άλλες συνθήκες.\nΤέλος, μιας και διαμαρτύρεστε για τις διπλές εκλογές με τις διπλές δαπάνες και το διπλό χάσιμο χρόνου, υπάρχει λύση, η ίδια που ισχύει για όλους τους ετεροδημότες. Να ψηφίζουμε στον τόπο που κατοικούμε μονίμως. Αυτό ακολουθώ κι εγώ, γι αυτό και ψηφίζω εδώ που ζω, και όχι στον τόπο που γεννήθηκα και μεγάλωσα, και που αγαπώ, και που βρίσκεται το πατρικό μου, έστω και που βρίσκεται μόλις λίγα χιλιόμετρα παραδίπλα μου.\n05/05/2014 at 9:16 pm\nπροσυπογράφω και επαυξάνω την αναφορά σου – που από τη μεριά μου είναι μομφή – για την μη αξιοποίησή σου από τους σχετικούς επίσημους φορείς του Δήμου και της Πολιτείας, και ελπίζω πως έγινε κατανοητό ότι το σχόλιό μου δεν είχε να κάνει με το πρόσωπό σου και τις επιτυχίες σου – άλλωστε έγραψα ότι αξίζεις συγχαρητήρια -, αλλά ήταν σχόλιο απαντητικό στην παρατήρηση του κυρίου Αντάνη σχετικά με τις “κατοστάρες” των σχολίων που συγκεντρώνουν, δικαιολογημένα κατά την άποψή μου, κάποια άλλα θέματα, επίκαιρα αυτές τις μέρες.\nΚαλή συνέχεια, όπου είναι καλύτερο για σένα.\n05/05/2014 at 9:32 pm\nαν εννοείς την Κίχλη, που είναι μία αμιγώς βιβλιοφιλική ενότητα, ή το Φωτογραφικό Λεύκωμα του Πόρου, ναι εκεί είναι κλειστά τα σχόλια, και ο λόγος είναι ευνόητος. Η Κίχλη και το Λεύκωμα, δεν περιέχουν αναρτήσεις ειδήσεων ή άρθρων που προκαλούν προβληματισμό και συζητήσεις, όπως είναι πολλές αναρτήσεις του Poros News, και δημιουργήθηκαν με σκοπό να ρίξω στον διαδικτυακό ωκεανό ένα ακόμα μπουκάλι με μικρά μηνύματα για την προβολή του νησιού. Γι αυτό και έχω προσθέσει πολλούς σχετικούς με τον Πόρο συνδέσμους.\nΤο μπλογκ μου, όμως, είναι πολυθεματικό και τα σχόλια είναι ανοιχτά σε άλλες ενότητες, έστω κι αν και περιλαμβάνουν βιβλιοφιλικές αναφορές, χωρίς προσωπική κριτική, και οι αναρτήσεις τους δεν προσφέρονται για συζήτηση. Κάπου-κάπου, στις βιβλιοφιλικές αναρτήσεις πέφτουν και πολιτικά, με την ευρεία ή με την στενή έννοια, σχόλια, και αντίθετα από ό,τι πιστεύεις εσύ, άποψή μου είναι δεν τις “μαγαρίζουν”.\nΌπως ακριβώς δεν “μαγάρισε” αυτήν εδώ τη συζήτηση η ολόσωστη αναφορά του Δημήτρη Μούγιου στην αμέλεια, παράλειψη ή αδιαφορία των φορέων να αξιοποιήσουν τα προσόντα και τις νίκες του. Καθαρά πολιτικό σχόλιο είναι κι αυτό, που στηρίζεται στην προσωπική εμπειρία του, αλλά και σ’ αυτό που όλοι ξέρουμε ότι συμβαίνει: στην τακτική της εξουσίας να μην αξιοποιεί τις γνώσεις, τις διακρίσεις, τα ταλέντα, την επιστημοσύνη, πολλών νέων ανθρώπων που, ευτυχώς γι αυτούς, βρίσκουν αναγνώριση έξω από την πατρίδα τους. Έπραξε άριστα που το ανέφερε, και έχω την πεποίθηση πως δεν το σχολίασε ως προσωπικό “παράπονο” αλλά ως τακτική που πλήττει πολλούς άξιους συμπολίτες μας, που αναδεικνύονται με την αξία τους και όχι με ξένες πλάτες.\nΤΩΡΑ, ΟΛΑ ΕΝΤΑΞΕΙ, ΚΥΡΙΑ ΚΑΤΕΡΙΝΑ!\n>ΑΝ ΔΙΑΦΩΝΩ ΕΛΑΦΡΑ ΣΕ ΜΙΑ ΑΣΗΜΑΝΤΗ ΛΕΠΤΟΜΕΡΕΙΑ, ΑΠΟ ΟΣΑ ΜΑΣ ΓΡΑΨΑΤΕ, ΕΙΝΑΙ ΣΤΟ ΟΤΙ “ΛΟΓΙΚΗ ΚΑΙ ΚΡΙΣΗ ΔΙΑΘΕΤΟΥΜΕ ΟΛΟΙ”. ΣΥΜΦΩΝΩ ΜΕ ΤΟΝ ΚΑΝΟΝΑ ΣΑΣ, ΑΛΛΑ ΘΕΛΩ ΝΑ ΕΞΑΙΡΕΣΩ ΑΠΟ ΑΥΤΟΝ ΤΟΝ ΕΑΥΤΟ ΜΟΥ. (ΝΟΜΙΖΩ ΕΧΩ ΑΥΤΟ ΤΟ ΔΙΚΑΙΩΜΑ.)\n>ΕΧΩ ΕΠΙΣΗΣ ΚΑΙ ΕΝΑ ΑΚΟΜΑ ΔΙΚΑΙΩΜΑ ΝΑ ΚΑΝΩ ΜΙΑ ΑΚΟΜΑ ΠΑΡΑΤΗΡΗΣΗ. ΤΟ ΣΧΟΛΙΟ ΜΟΥ, ΠΟΥ ΞΕΚΙΝΗΣΕ ΑΥΤΗ ΤΗ ΣΕΙΡΑ ΣΧΟΛΙΩΝ, ΔΕΝ ΗΤΑΝ “Μ Α Λ Ω Μ Α”. ΗΤΑΝ ΜΙΑ ΑΚΟΜΑ ΑΠΛΗ ΠΑΡΑΤΗΡΗΣΗ, ΠΟΥ, ΟΜΩΣ, ΕΦΕΡΕ ΑΙΣΙΩΣ ΤΑ ΣΧΌΛΙΑ ΣΤΑ 16 ΠΡΟΣ 17 ΚΑΙ ΜΕ … ΑΝΟΔΙΚΗ ΠΟΡΕΙΑ.\n(ΤΙ ΝΑ ΚΑΝΩ; Η ΔΙΚΗ ΜΟΥ ΛΟΓΙΚΗ, ΤΗΣ ΟΠΟΙΑΣ ΤΗΝ ΕΛΛΕΙΨΗ ΒΑΘΟΥΣ ΠΑΡΑΔΕΧΟΜΑΙ, ΜΕ ΚΑΝΕΙ ΝΑ ΣΤΕΝΟΧΩΡΙΕΜΑΙ ΟΤΑΝ, ΣΕ ΕΝΑ ΡΕΠΟΡΤΑΖ ΜΕ ΚΑΛΕΣ ΕΙΔΗΣΕΙΣ, ΒΛΕΠΩ: “Σχόλια 0”. ΜΟΥ ΜΟΙΑΖΕΙ ΝΑ ΚΡΥΩΝΕΙ Η ΚΑΛΗ ΕΙΔΗΣΗ ΑΠΟ ΤΗ … ΓΥΜΝΙΑ ΤΗΣ, ΚΑΙ ΘΑ ΘΕΛΑ ΝΑ ΤΗΝ… ΖΕΣΤΑΝΩ.\n>ΤΕΛΟΣ, ΕΛΠΙΖΩ ΝΑ ΔΕΧΘΕΙΤΕ, ΟΤΙ ΜΕΤΑΞΥ ΑΛΛΩΝ, ΑΝΤΑΛΛΑΓΗΣΑΝ ΚΑΙ ΚΑΠΟΙΕΣ ΑΞΙΟΛΟΓΕΣ ΚΑΙ ΑΞΙΟΠΡΕΠΕΙΣ ΑΠΟΨΕΙΣ, ΩΡΙΣΜΕΝΕΣ ΔΕ ΚΑΙ ΜΕ ΣΤΙΧΟΥΡΓΙΚΗ-ΑΝ ΚΑΙ ΚΑΤΩΤΕΡΗ ΤΩΝ ΠΡΟΘΕΣΕΩΝ- ΧΡΟΙΑ. (ΚΙ ΑΥΤΟ ΤΟ ΠΑΡΑΔΕΧΟΜΑΙ ΚΑΙ ΤΟ ΟΜΟΛΟΓΩ, ΣΤΗΝ ΣΥΝΕΧΗ ΠΡΟΣΠΑΘΕΙΑ ΜΟΥ ΝΑ ΤΗΡΩ ΤΟ “ΓΝΩΘΙ ΣΑΥΤΟΝ”. ΜΑΛΛΟΝ ΕΙΜΑΙ ΕΝΟΧΙΚΟ ΑΤΟΜΟ, ΤΕΛΙΚΑ. ΘΑ ΤΟ ΨΑΞΩ, ΑΡΜΟΔΙΩΣ!)\nΑΡΙΣΤΕΙΔΗΣ ΠΑΝΑΓΙΩΤΟΥ ΑΝΤΑΝΗΣ


Ο Υπουργός Εσωτερικών και Διοικητικής Ανασυγκρότησης κ. Παναγιώτης Κουρουμπλής συναντήθηκε στο ΕΣΔΑ, σήμερα Παρασκευή, με τον Δήμαρχο Μαραθώνα κ. Ηλία Ψινάκη και τον πρόεδρο της Πανελλήνιας Ένωσης Γενικών Γραμματέων Τοπικής Αυτοδιοίκησης «Κλεισθένης» και ειδικό σύμβουλο του Δήμου Μαραθώνα κ. Μιχάλη Χρηστάκη.\nΟι κ.κ. Ψινάκης και Χρηστάκης ενημέρωσαν τον Υπουργό ΕΣΔΑ για την πορεία της πρωτοβουλίας σχετικά με την ίδρυση Αμφικτυονίας των Αρχαίων ελληνικών πόλεων της χώρας με έδρα τον Μαραθώνα.\nΌπως τον ενημέρωσαν, απώτερος στόχος της πρωτοβουλίας αυτής είναι η συνεργασία των Δήμων για την υποβολή κοινών προτάσεων προς την πολιτική ηγεσία της χώρας και προς την Ευρώπη με επίκεντρο την πολιτιστική διπλωματία, για την ανάδειξη των αξιών του αρχαίου ελληνικού πολιτισμού σε διεθνές επίπεδο και την προσέλκυση ποιοτικού τουρισμού στη χώρα μας.\nΟ υπουργός Εσωτερικών δήλωσε ότι θα στηρίξει με κάθε τρόπο την προσπάθειά τους αυτή, η οποία θα τελεί υπό την αιγίδα του υπουργείου Εσωτερικών και Διοικητικής Ανασυγκρότησης. Αποδέχθηκε δε, την πρόσκληση να είναι ομιλητής σε δύο εκδηλώσεις, στα τέλη Μαρτίου στονΜαραθώνα και στα τέλη Μαΐου στην Θεσσαλονίκη.\nΕπίσης ο υπουργός ΕΣΔΑ κ. Παναγιώτης Κουρουμπλής, συναντήθηκε σήμερα:\nΜε τον Δήμαρχο Ίλιδας (Αμαλιάδας) κ. Χρήστο Χριστοδουλόπουλο προκειμένου να συζητήσουν την εξέλιξη της κατασκευής του ενδιάμεσου φορέα διαχείρισης αποβλήτων, γεγονός που θα αποτελέσει και το μεταβατικό στάδιο προς την οριστική λύση ενός χρόνιου προβλήματος που ταλανίζει την περιοχή.\nΜε τον Δήμαρχο Περιστερίου κ. Αντρέα Παχατουρίδη, παρουσία υπηρεσιακών παραγόντων του Υπουργείου, προκειμένου να συζητήσουν την εξέλιξη της δικαστικής διαμάχης με Ιερό Ναό της Λαμίας, ο οποίος διεκδικεί έκταση 5.000 στρεμμάτων στο Ποικίλον Όρος, στην περιοχή των Δήμων Περιστερίου και Πετρούπολης.\nΜε τον Δήμαρχο Καλαμαριάς κ. Θεοδόση Μπακογλίδη με τον οποίο συζητήθηκαν οι πιθανές λύσεις για την αγορά οικοπέδου, προκειμένου να ανεγερθεί σχολικό κτίριο.


Παράξενο πρόβλημα σε εγκατάσταση\nΘέμα: Παράξενο πρόβλημα σε εγκατάσταση\n01-09-2018, 12:12 #1\nΣτο σπίτι υπάρχει εγκαταστημένο δορυφορικό πιάτο για CosmoteTV.\nΤο καλώδιο από το δορυφορικό πιάτο φτάνει στο σαλόνι και όλα είναι ΟΚ με το σήμα.\nΑπό το σαλόνι, φεύγει ένα λεπτό ομοαξονικο καλώδιο για την μεταφορά του επίγειου σήματος σε ένα υπνοδωμάτιο (υπάρχει ένα splitter εγκατεστημένο), στο υπνοδωμάτιο έχω τέλειο επίγειο σήμα. Στην προσπάθεια μου να ενώσω τον δεκτη του ΟΤΕ στο υπνοδωμάτιο, χρησιμοποιώντας το υφιστάμενο ομοαξονικο καλώδιο για το επίγειο σήμα (ενώνοντας το δορυφορικό καλώδιο με το επίγειο με τη χρήση ενός ανταπτορα επέκτασης καλωδιου κεραίας), παρατηρώ πως έχω σήμα μόνο στη συχνότητα 11843 με υψηλή ισχύ και ποιότητα σήματος (πάνω από 95%). Σε όλες τις άλλες συχνότητες έχω μηδενικό σήμα.\nΜάλλον φταίει το καλώδιο (το οποίο γράφει πάνω του και high quality)? Αν ναι, το ερώτημα είναι αν η μοναδική λύση είναι η αντικατάσταση του Καλωδίου η υπάρχει και κάποια άλλη λύση?\n01-09-2018, 12:42 #2\nRe: Παράξενο πρόβλημα σε εγκατάσταση\nΔοκιμασες με μουφα αντι για το σπλιτερ?\n01-09-2018, 12:53 #3\nΓια την ένωση των 2 καλωδίων (δορυφορικό με επίγειο) χρησιμοποιώ μούφα(λέγεται αλλιώς και βαρελάκι?).\n01-09-2018, 13:54 #4\nΔεν έχεις κουμπώσει το δορυφορικό στο splitter ελπίζω για να στέλνεις και στα δυο ,μέρη ταυτόχρονα?\nΤο καλώδιο που κατεβαίνει απο το πιάτο πρέπει να συνδεθεί με μούφα τυπου F απευθείας με το καλώδιο που παει στο δωμάτιο.\nΤο καλώδιο που καταλήγει στο δωμάτιο πρέπει να πέφτει απευθείας πάνω στον δέκτη χωρίς να παρεμβάλλεται κάποια πρίζα.\n01-09-2018, 14:05 #5\nΌχι, το splitter δεν το χρησιμοποιώ.\nΤο καλώδιο από το πιάτο καταλήγει στο σαλόνι, εκεί ενωνεται με το επίγειο με μούφα τύπου F και καταλήγει απευθείας στον δεκτή στο υπνοδωμάτιο, ακριβώς όπως το περιέγραψες.\nΠιθανολογώ πως το καλώδιο μεταξύ σαλονιού και υπνοδωματίου έχει πάρει υγρασία, έχει σαπίσει και πρέπει να αντικατασταθεί, πράγμα που απεύχομαι αφού η εγκατάσταση νέου καλωδίου θα είναι μπελάς....\n01-09-2018, 18:09 #6\nΠετά ένα καλώδιο χύμα απο το σαλόνι στην κρεββατοκαμαρα για να δεις αν όντως ειναι αυτό. Θα σου πρότεινα να πάρεις ένα αξιόλογο καλώδιο πχ vector 110 η 120 της viocal το κόστος ειναι γύρω στα 60 με 1 ευρώ το μέτρο ανάλογα πιο θα διαλέξεις, και αν δεις οτι φταίει αυτό και έχεις την δυνατότητα πετάς αυτό που έχεις και βάζεις στην θέση του το καινούργιο.\n03-09-2018, 13:15 #7\nΕυχαριστω για τις πληροφορίες. Μια τελευταία ερώτηση: υπάρχει περίπτωση το υφιστάμενο καλώδιο μεταξύ σαλονιού και υπνοδωματίου να "κόβει" όλες τις υπόλοιπες συχνότητες στις οποίες έχω μηδενικό σήμα; Αν ναι, η χρήση 2 SAT/TV Combiner (ένα στο σαλόνι κι ένα στο υπνοδωμάτιο) θα μπορούσε να δώσει λύση στο πρόβλημα; Το καλώδιο γράφει πάνω του RG58U (δεν ξέρω αν βοηθά αυτό).\n03-09-2018, 15:11 #8\nTo RG58U εχει αντισταση 50 ομ.\nΓια δορυφορικα και επιγεια χρησιμοποιουνται ομοαξονικα 75 ομ.\nΙσως για αυτο υπαρχει προβλημα.\n03-09-2018, 15:58 #9\nΌχι ίσως αυτό ειναι το πρόβλημα.


Ψηφιακά πνευματικά δικαιώματα | Euronews\nΕρώτηση από τον Τζορτζ από τη Μάλτα:\n«Η ευρωπαϊκή νομοθεσία για τα πνευματικά δικαιώματα αναπροσαρμόζονται στην ψηφιακή εποχή. Είναι μια ευκαιρία για να διασαφηνιστεί τι μπορεί και τι δεν μπορεί να κάνει ο χρήστης σχετικά με τα δικαιώματα περιεχομένου. Μπορώ, για παράδειγμα, να δανείσω ή να μεταπωλήσω τα ηλεκτρονικά μου βιβλία»;\nΑπαντά ο Αγκουστίν Ρέιναμ, ανώτερος νομικός σύμβουλος της Ευρωπαϊκής Ομοσπονδίας Ενώσεων Καταναλωτών “BEUC”:http://www.beuc.eu/:\n«Σε αντίθεση με τα κανονικά βιβλία, οι καταναλωτές δεν επιτρέπεται να μεταπωλήσουν τα ebooks. Κι αυτό, επειδή η ευρωπαϊκή νομοθεσία διαφοροποιείται μεταξύ των παραδοσιακών αγαθών και των προϊόντων ψηφιακού περιεχομένου»\nΕρώτηση: «Μπορώ να φτιάξω μπακάπ των DVD μου;» Απάντηση: «Οι δυνατότητες του να κάνει κανείς backup αντίγραφα ενός DVD ή ενός ηλεκτρονικού παιχνιδιού, για παράδειγμα, συχνά περιορίζονται από την εφαρμογή των λεγόμενων μέτρων τεχνικής προστασίας. Προς το παρόν ο καταναλωτής δεν δικαιούται να κάνει αντίγραφα του προϊόντος, παρά το γεγονός ότι έχει έχει πληρώσει γι’ αυτήν τη δυνατότητα υπό τη μορφή εισφοράς πνευματικών δικαιωμάτων». Ερώτηση: «Μπορώ να χρησιμοποιήσω την παιχνιδοκονσόλα μου σαν pc, εγκαθιστώντας λειτουργικό σύστημα ανοιχτού κώδικα;» Απάντηση: «Αυτή η ερώτηση απαντάται στη λεγόμενη άδεια. Έχουμε δει πως κάποιοι κατασκευαστές, για παράδειγμα, περιορίζουν τη δυνατότητα του καταναλωτή να εγκαταστήσει ένα λειτουργικό σύστημα διαφορετικό από αυτό που παρέχει ο κατασκευαστής. Επίσης, κάποιες άδικες ρήτρες επιτρέπουν σε κατασκευαστές να διαγράψουν εξ αποστάσεως ένα λειτουργικό σύστημα, αν δεν είναι αυτό που παρασχέθηκε με την κονσόλα». Ερώτηση: «Μπορώ να ανεβάσω το ριμίξ ενός τραγουδιού σε μια σελίδα κοινωνικής δικτύωσης και να το μοιραστώ με τους φίλους μου;» Απάντηση: «Μπορούμε να δημοσιεύσουμε το ριμίξ ενός τραγουδιού ή ένα βίντεο σε μια πλατφόρμα διαμοιρασμού περιεχομένου. Όμως το περιεχόμενό μας μπορεί να μπλοκαριστεί ή και να κατέβει λόγω παραβίασης πνευματικών δικαιωμάτων. Προς το παρόν οι καταναλωτές είναι εκείνοι που προστατεύονται λιγότερο σε υποθέσεις σχετικά με πνευματικά δικαιώματα». Εάν θέλετε να θέσετε μια ερώτηση στην ενότητα Utalk, πατήστε το κουμπί που ακολουθεί.


24 χρόνια χωρίς τον Νώντα | Aquafeed24\nΑρχική Water Polo 24 χρόνια χωρίς τον Νώντα\n24 χρόνια χωρίς τον Νώντα\nΉταν σαν σήμερα, 22 Ιουνίου, όταν ένα από τα μεγαλύτερα ταλέντα στην Ελλάδα, ίσως το μεγαλύτερο, έχασε την ζωή του στο στοιχείο που αγαπούσε. Ο Νώντας Σαμαρτζίδης, «έφυγε» σε ηλικία 31 ετών.\nΠάνε από τότε 24 ολόκληρα χρόνια και ο κόσμος της υδατοσφαίρισης δεν λέει να τον λησμονήσει.\nΌπως κάθε χρόνο, έτσι και φέτος, ο Πρόεδρος της Κολυμβητικής Ομοσπονδίας, κ. Δημήτρης Διαθεσόπουλος, εκφράστηκε για την απώλεια ενός μεγάλου αθλητή, αναφέροντας χαρακτηριστικά: «Ένας ακόμη χρόνος χωρίς τον Νώντα Σαμαρτζίδη και ειλικρινά έχω στερέψει από λόγια. Ήταν ένα παιδί με αστείρευτο φιλότιμο. Αθλητής με μεγάλες δυνατότητες και τεράστια προσφορά στο χώρο. Λείπει από τον Ελληνικό αθλητισμό, καθώς δεν βγαίνουν τέτοιοι παίκτες συχνά. Τα κατορθώματα του Νώντα θα μείνουν ανεξίτηλα στην ελληνική υδατοσφαίριση. Εκτός από πολύ μεγάλος αθλητής ήταν και ένα καλό παιδί, το οποίο έφυγε τόσο άδικα, πάνω στο καλύτερο κομμάτι της ζωής του. Το κενό αυτού του μεγάλου αθλητή είναι δυσαναπλήρωτο και όσα χρόνια κι αν περάσουν, θα αξίζει να μνημονεύεται. Πάντα θα είναι στο μυαλό και στην καρδιά μας».\nΟ Σαμαρτζίδης υπήρξε για χρόνια το βαρόμετρο της ελληνικής υδατοσφαίρισης και ξεχώριζε πάντα για το ήθος και τα ηγετικά χαρακτηριστικά του. Φόρεσε το σκουφάκι της Εθνικής Ελλάδας 319 φορές, τις περισσότερες ως αρχηγός της. Πρόλαβε να ταξιδέψει σε δύο Ολυμπιάδες, σε δύο Φίνα Καπ ενώ έδωσε δυναμικό παρών σε δύο Παγκόσμια και δύο Ευρωπαϊκά πρωταθλήματα.\nΠροηγούμενο άρθροΘετικός στον κορονωϊό ο Σάβιτς\nΕπόμενο άρθροΗ ΚΟΕ σε πρόγραμμα διαδικτυακών διαλέξεων του Δημοκρίτειου Πανεπιστημίου Θράκης


Ε Μ ΠΡΟ Σ... για Ανάπτυξη !: Στραγγίζουν την πραγματική οικονομία και τη Μεσαία τάξη: 1.721.911 κατασχέσεις το 2017\nΟ προάγγελος της κατάσχεσης για ένα μέρος των οφειλετών είναι το e-mail της εφορίας. Στην υπηρεσία του κυβερνητικού αφηγήματος το 2017 πραγματοποιήθηκαν 720.830 επικοινωνίες μέσω e-mail ή.../και τηλεφώνου με φορολογούμενους για συμμόρφωση ως προς την υποχρέωση πληρωμής ληξιπρόθεσμων οφειλών.\nΟι κινήσεις αυτές εν μέρει μόνο οδήγησαν στη συμμόρφωση 421.090 φορολογουμένων(ποσοστό συμμόρφωσης 58,42%). Οι εισπράξεις από τους φορολογουμένους που συμμορφώθηκαν διαμορφώθηκαν σε 265.894.362 € (ποσοστό είσπραξης 43,79%). Το μεγαλύτερο μέρος από τους υπόλοιπους είτε γιατί αδυνατούσε είτε γιατί δεν είχε το χρόνο να βρει τα λεφτά βίωσε την κατάσχεση που μπλοκάρε τους λογαριασμούς του.\nΑπό τους πραγματικά μεγάλους οφειλέτες την ώρα που στραγγίζεται και εξοντώνεται φορολογικά η μεσαία τάξη εισπράττονται ψίχουλα σε αντίθεση με το αφήγημα της κυβέρνησης περί αναδιανομής. Στο χαρτοφυλάκιο της Επιχειρησιακής Μονάδας Είσπραξης, περιλαμβάνονταν 3.926 υποθέσεις μεγάλων οφειλετών (με συνολικές οφειλές άνω του 1,5 εκ. €).\nΑπό ταυτές επιλέχθηκαν βάσει κριτηρίων και ανατέθηκαν στους ελεγκτές 811 υποθέσεις. Από τη λήψη αναγκαστικών μέτρων, οι εισπράξεις ανήλθαν σε 689,8 εκ. ευρώ ενώ μέσα από τις στοχευμένες δράσεις είσπραξης (ανεξαρτήτως οφειλής) της Ε.Μ.ΕΙΣ. εισπράχθηκαν 8,3 εκατ. €.


Black Friday: Το eBay ξέρει πριν από σένα πώς θα ξοδέψεις... - Provocateur\nΚαινούργιο κινητό έβαλες στο μάτι. Επιβεβαιώνεις;\nΘήκες κινητών, προστατευτικά οθόνης, λάμπες φωτισμού για καλύτερες φωτογραφίες γιατί ας μην κρυβόμαστε, Instagram, αντάπτορες, καλώδια για το κινητό και -ΕΚΠΛΗΞΗ- εργαλεία για μανικιούρ και όλα τα απαραίτητα για την περιποίηση νυχιών. Τι συμβαίνει στα ελληνικά νοικοκυριά;\nH eBay ανέλυσε τη δραστηριότητα των αγοραστών την ημέρα της Black Friday, όπως έχει διαμορφωθεί τα τελευταία χρόνια, καταλήγοντας σε προβλέψεις για τα είδη των αντικειμένων που θα αναζητήσουν οι Έλληνες καταναλωτές και τη φετινή περίοδο. Η πρώτη πεντάδα:\nΘήκες- Καλύμματα -Προστατευτικά Οθόνης\nH πλειοψηφία των αγοραστών προτιμά να κάνωει τα ψώνια του συνήθως τις πρωινές ώρες. Έπειτα, παρατηρείται μία μείωση στις αγορές και μετά τις 9 το βράδυ γεμίζουν τα καλάθια γιατί δεν έχεις και κάτι καλύτερο να κάνεις άλλωστε. Οι Έλληνες φαίνεται ότι ανακαλύπτουν την ευκολία των αγορών από το κινητό τους καθώς παρατηρείται αύξηση στη χρήση του eBay App, από 19% το 2017 στο 29% το 2019. Παράλληλα, παρατηρείται μία μικρή μείωση στη χρήση του desktop για αγορές, από 74% το 2017 στο 61% το 2019. Πηγαίνοντας σε πιο ακριβές αγορές, φαίνεται ότι οι περισσότεροι επιλέγουν να επενδύσουν σε προϊόντα όπως ρολόγια χειρός/wearables, PC Laptops και Netbooks αλλά και smartphones.\nΓενικα όμως πρόσεχε γιατί οι προσφορές στην Black Friday δημιουργούν μια ψευδή αίσθηση επείγοντος. Όχι, δεν πρέπει υποχρεωτικά να αγοράσεις κάτι. Και αυτά δεν τα λέμε εμείς μόνο, αλλά τα προτείνει και η Γενική Διεύθυνση Προστασίας Καταναλωτή της Γενικής Γραμματείας Εμπορίου και Προστασίας Καταναλωτή. Πολλές φορές οι προσφορές είναι εικονικές (τσεκάρουμε πάντα τις τιμές και με άλλα καταστήματα ή παρακολουθούμε με ειδικές εφαρμογές την εξέλιξη τιμής ενός προϊόντος). Επίσης, να είσαι ιδιαίτερα προσεκτικός σε ποια ηλεκτρονικά καταστήματα δίνεις τα στοιχεία και να φροντίζεις πάντα έχεις τα πλήρη και ακριβή στοιχεία του προμηθευτή σου από τον οποίο έκανες την παραγγελία σου, τα χαρακτηριστικά του προϊόντος, την αρχική και την τελική του τιμή καθώς και τον τρόπο πληρωμής και παραλαβής. Και ναι, δεν ψωνίζεις ποτέ από ηλκετρονικό κατάστημα όπου στο πεδίο του browerser που εμφανίζεται το url του δεν υπάρχει ένα εικονίδιο με μια κλειδαριά, το οποίο είναι το εικονίδιο ασφαλείας του ιστότοπου.


Αρχική ΕΙΔΗΣΕΙΣ ΚΟΙΝΩΝΙΑ Χαϊδάρι: Λήστεψαν και χτύπησαν άγρια βιοπαλαιστή, μέρα μεσημέρι\nΤο προτεταμένο όπλο των ληστών που του είχαν στήσει καρτέρι αντίκρισε σήμερα 44χρονος εργαζόμενος, που δεν δίστασε να παλέψει μαζί τους. Η αστυνομία έχει εξαπολύσει ανθρωποκυνηγητό για τη σύλληψη των δύο δραστών.\nΛίγο πριν τις 12 το μεσημέρι, σήμερα Τρίτη 8 Ιουνίου, στη συμβολή Κυπρίων Αγωνιστών και Λεωφόρου Αθηνών, δυο άνδρες, που επέβαιναν σε μία μηχανή, έκαναν σήμα να σταματήσει σε έναν 44χρονο δικυκλιστή. Εκείνος νόμιζε πως ήθελαν κάτι να τον ρωτήσουν και πλησίασε για να τους εξυπηρετήσει. Όταν ήρθαν πρόσωπο με πρόσωπο, ο συνεπιβάτης της μηχανής προέτεινε ένα πιστόλι και του ζήτησε να του παραδώσει όσα χρήματα είχε επάνω του. Εκείνος τους αψήφησε και προσπάθησε να διαφύγει. Τότε ο συνεπιβάτης όρμηξε πάνω του και άρχισε να του τραβάει το τσαντάκι. Δόθηκε μάχη σώμα με σώμα και ο δράστης τον χτύπησε με το πιστόλι στον κρόταφο. Ο άτυχος εργαζόμενος ζαλίστηκε, έπεσε στο έδαφος και ο κακοποιός του άρπαξε το τσντάκι.\nΣτο σημείο έσπευσε ασθενοφόρο του ΕΚΑΒ, το πλήρωμα του οποίου του παρείχε τις πρώτες βοήθειες. Στο μεταξύ στο σημείο έφτασαν αστυνομικοί της Ομάδας ΔΙΑΣ. Το τσαντάκι του βρέθηκε πεταμένο σε κοντινή απόσταση, χωρίς το χρηματικό ποσό που περιείχε. Σύμφωνα με τις περιγραφές που έδωσε ο άτυχος άνδρας, οι δράστες φορούσαν κράνη και μαύρα μπουφάν και μιλούσαν άπταιστα ελληνικά.\nΉρθε στο Χαϊδάρι για να παραδώσει παραγγελία\nΛίγη ώρα αργότερα ο 44χρονος πήγε με τη συνοδεία αστυνομικών στο Τμήμα Ασφάλειας Χαϊδαρίου, όπου κατήγγειλε το συμβάν και σχηματίστηκε δικογραφία κατ’ αγνώστων.\nΤο θύμα είναι κάτοικος Κερατσινίου και εργάζεται ως εμποροϋπάλληλος σε επιχείρηση πωλήσεων ανταλλακτικών στο Νέο Κόσμο. Το πρωί της Τρίτης 8 Ιουνίου ήρθε με το μηχανάκι του στο Χαϊδάρι, όπου παρέδωσε παραγγελία σε πελάτη. Εισέπραξε το ποσό των 280 ευρώ για λογαριασμό του εργοδότη του, κινήσεις που εικάζεται πως είδαν οι δύο κακοποιοί.\nΟι αστυνομικές αρχές της Δυτικής Αττικής έχουν εξαπολύσει ανθρωποκυνηγητό για τον εντοπισμό και τη σύλληψη των δραστών.\nΠροηγούμενο άρθροΈκτακτη χρηματοδότηση σε δήμους της Αττικής για πυροπροστασία – Πόσα παίρνει το Χαϊδάρι\nΕπόμενο άρθρο“Σιγή ασυρμάτου” για το συνεργείο αυτοκινήτων στη Γ. Παπανδρέου